#2175: Hukum Sembelihan Binatang Dengan Cara Stunning

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada mendengar sebahagian negara yang kita import daging darinya menggunakan sembelihan secara
stunning
. Boleh terangkan kepada kami caranya dan hukum penyembelihan tersebut?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami definisikan terlebih dahulu proses
stunning
tersebut.
Undang-undang Kesatuan Eropah semasa menyatakan bahawa semua haiwan yang diternak untuk proses pengeluaran makanan mesti melalui proses stunning (kejutan menggunakan elektrik, gas, atau pistol setrum) sebelum dibunuh atau disembelih.
Persekutuan Doktor Veterinar Eropah mengambil pendirian pada tahun 2002 bahawa “amalan menyembelih haiwan tanpa proses
stunning
 sebelum ini tidak boleh diterima dalam apa jua keadaan”, dan isu ini menjadi semakin penting bagi pejuang kebajikan haiwan, dan untuk ahli politik. Tetapi beberapa pengecualian boleh dilakukan untuk pengamalan agama tertentu.
Kami mulakan dengan firman Allah SWT:
فَكُلُوا مِمَّا ذُكِرَ اسْمُ اللَّهِ عَلَيْهِ إِن كُنتُم بِآيَاتِهِ مُؤْمِنِينَ
Maksudnya: “
Maka makanlah daripada (sembelihan haiwan-haiwan halal) yang disebut nama Allah ketika menyembelihnya, jika betul kamu beriman kepada ayat-ayatNya.”
Surah al-An’am (118)
Penyembelihan yang berpandukan syariat hendaklah mematuhi syarat-syarat berikut:
Haiwan itu adalah halal dimakan
Haiwan itu dipotong lehernya dengan alat yang tajam
Terputus urat halkum (salur pernafasan) dan urat mari’ (salur makanan)
Orang yang menyembelih itu Islam atau ahli kitab, dan dia tidak menyebut selain daripada nama Allah SWT
Kami nyatakan di sini beberapa jenis kaedah
stunning
.
Pertama adalah kaedah
stunning
 mekanikal atau nama lainnya
Pneumatic Percussive Stunning
. Ia boleh didefinisikan sebagai satu kaedah yang menggunakan alat berbentuk seperti cendawan untuk memengsankan haiwan sembelihan. Antara syarat kaedah ini diterima dalam Islam ialah memastikan alat yang digunakan tidak memecahkan tengkorak haiwan, hanya sekadar menyebabkan haiwan pengsan sahaja.
Kaedah kedua ialah
stunning
 elektrik adalah satu kaedah yang menggunakan arus elektrik perlahan kepada haiwan sebelum di sembelih. Kaedah ini akan menyebabkan haiwan yang terkena kejutan elektrik ini menjadi lali dan pengsan seketika. Kadar arus elektrik adalah sentiasa dalam kawalan dan peratusan yang telah di tetapkan.
Kaedah ketiga ialah
stunning
 angin menggunakan kuasa angin untuk menjadikan haiwan sembelihan pengsan seketika. Hendaklah dipastikan tekanan angin yang dikenakan kepada haiwan tidak menyebabkan kematian, hanya menyebabkan pengsan sahaja.
Keempat ialah Pelalian
Water Stunner.
 Kaedah ini menggunakan air untuk membantu proses penyembelihan. Air berfungsi untuk melemahkan kondisi binatang sebelum ia melalui proses sembelihan. Antara contoh binatang yang biasa melalui proses ini ialah ayam.
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) telah memutuskan bahawa:
 Kaedah stunning jenis
Penetrative Captive Bolt
 dan
Non Penetrative Captive Bolt (Mushroom Head Gun)
adalah haram dan tidak dibenarkan kerana ia boleh menyebabkan kematian haiwan.
 Hanya kaedah Kejutan Elektrik (
Electrical Stunning
) sahaja dibenarkan tertakluk kepada syarat-syarat berikut:
 Stunner
yang digunakan adalah jenis kejutan di kepala sahaja (
head only stunner
)
 Kekuatan arus elektrik hendaklah dikawal (tidak boleh melebihi had yang ditetapkan) iaitu antara 0.75 empere untuk kambing, 2.0 ampere untuk lembu dan tempoh masa aliran elektrik ialah antara 3-6 saat; dan
 Perlu dikawalselia oleh petugas muslim yang bertauliah.
 Kaedah
Waterbath Stunning
 untuk ayam dan itik (poultry) adalah diharuskan dengan syarat:
 Kekuatan arus elektrik adalah dikawal supaya tidak mematikan haiwan; dan
 Perlu dikawalselia oleh petugas muslim yang bertauliah.
 Penggunaan dadah dan karbon dioksida dalam prosedur sembelihan adalah diharuskan dengan syarat tidak menyeksa atau mematikan haiwan tersebut.
Syor dan Cadangan
Memandangkan penggunaan
stunning
dalam keempat-empat kaedah adalah berlawanan dengan sifat sembelihan dalam Islam, makanya saya mengesyorkan beberapa perkara bagi penambahbaikan:
Kaji dan selidik berkenaan dengan jenis yang pertama iaitu
stunning
mekanikal terutamanya isu apakah tengkorak tidak retak, pecah atau berlaku pendarahan otak. Ini kerana, hentakan yang kuat boleh mencederakan dari segi dalaman otaknya. Apakah terdapat kemungkinan jika di
stunning
dengan cara ini kemudian tidak disembelih lembu atau haiwan tersebut boleh mati dalam tempoh beberapa ketika? Dapatan daripada x-ray atau imbasan pada otak seperti MRI dapat melihat dengan jelas kesannya. Jika sekiranya cara ini boleh menyebabkan kecederaan parah pada otak, maka sudah tentu binatang seperti ini mengalami dua kali sakit. Pertama, sakit
stunning
dan kedua sakit sembelihan. Persoalannya, di mana ihsan dan rahmah yang disebut dalam hadith yang masyhur ketika sembelih?
Secara peribadi, saya lebih setuju dengan tiga jenis yang lain, kerana risikonya jauh lebih ringan berbanding yang pertama.
Ketiga, perlunya penyembelih yang ramai yang profesional dari kalangan Muslim agar dapat menghilangkan sebarang bentuk keraguan.
Keempat, kaedah SYCUT yang membabitkan kamera pengesan ringkas akan berjaya memantau setiap tahap proses yang berlaku dalam rumah penyembelihan. Dan yang lebih unik lagi ialah sistem ini boleh diakses online kerana segala pemantauan adalah bersambung terus kepada akses internet dan sistem data. Menurut laporan ketua Penyelidik SYCUT UTM Profesor Datin Dr Rubiah Yusof berkata, projek SYCUT ini adalah hasil titik peluh lapan orang penyelidik daripada Pusat Kecemerlangan CAIRO UTM. Projek yang mengambil masa dua tahun untuk dibangunkan ini mampu menjimatkan masa pemantauan proses penyembelihan dalam jangka masa yang berlipat kali ganda singkat. Dengan penghasilan teknologi ini ia mampu meningkatkan imej produk halal dan menjadi perintis kepada pemantauan produk halal di dunia. (Lihat artikel
Teknologi Penyembelihan untuk Industri Halal di Malaysia
 oleh Muhammad Fathi Yusof, Siti Norlina Muhamad, Muizzah Azmi, dan Nur Fadhilah Mat Hanip)
Dalam sebuah hadith yang diriwayatkan daripada Syaddad bin Aus, Rasulullah SAW bersabda:
إِنَّ اللَّهَ كَتَبَ الإِحْسَانَ عَلَى كُلِّ شَىْءٍ فَإِذَا قَتَلْتُمْ فَأَحْسِنُوا الْقِتْلَةَ وَإِذَا ذَبَحْتُمْ فَأَحْسِنُوا الذَّبْحَ وَلْيُحِدَّ أَحَدُكُمْ شَفْرَتَهُ فَلْيُرِحْ ذَبِيحَتَهُ
Maksudnya:
“Sesungguhnya Allah SWT memerintahkan agar berbuat baik terhadap segala sesuatu. Jika kalian hendak membunuh, maka bunuhlah dengan cara yang terbaik. Jika kalian hendak menyembelih, maka sembelihlah dengan cara yang terbaik. Hendaklah kalian menajamkan pisaunya dan mengistirahatkan sembelihannya.”
Riwayat Muslim (1955)
Maksud “فَلْيُرِحْ ذَبِيحَتَهُ” (mengistirahatkan sembelihannya) sepertimana dijelaskan oleh Imam al-Nawawi adalah, antaranya:
Menajamkan pisau sehingga haiwan cepat untuk disembelih.
Tidak boleh menyembelih haiwan, kemudian ditonton oleh haiwan yang lain.
Tidak boleh melewat-lewatkan haiwan yang akan disembelih di tempat penyembelihan. (Lihat
 al-Minhaj fi Syarh Sahih Muslim
, 13/98)
Saya katakan sudah sampai masanya pihak bertanggungjawab yang diberi autoriti halal untuk membangunkan teknologi yang benar-benar mematuhi syariat. Persaingan di dunia sekarang ini berasaskan kepada kepantasan, profesional, bersih, suci, efisien, dan
high integrity
. Semuanya itu, diajar dalam agama Islam.
Bertarikh: 10 Julai 2023 bersamaan 21 Zulhijjah 1444 H


#2176: Meraikan Hari Persaraan Guru Besar yang dalam Tempoh ‘Iddah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Assalamualaikum  Datuk,  saya ingin bertanya. Guru besar sekolah kami akan bersara wajib, persoalannya bolehkah kami meraikan hari persaraan beliau itu sedangkan kini dia dalam tempoh iddah. Jadi kami inginkan kepastian sama ada kami boleh meraikan majlis persaraan beliau dalam suasana yang agak sederhana atau kami memang tidak boleh meraikannya? Mohon penjelasan ya Datuk. Terima kasih.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Pertama, kami kemukakan terlebih dahulu berkenaan maksud ‘iddah dan larangan dalam iddah.
‘Iddah ialah kata nama bagi tempoh tertentu bagi seseorang wanita untuk menunggu, semata-mata mematuhi perintah Allah (
ta’abbudi
) atau sebagai tanda kesedihan terhadap pemergian suami, atau memastikan rahimnya bersih daripada kandungan. (Lihat
al-Fiqh al-Manhaji,
3/77-85).
Firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya:

“Dan orang-orang yang meninggal dunia di antara kamu, sedang mereka meninggalkan isteri-isteri hendaklah isteri-isteri itu menahan diri mereka (beridah) selama empat bulan sepuluh hari.”
(Surah al-Baqarah: 234)
Berdasarkan ayat ini, para ulama membahaskan perkataan ‘يَتَرَبَّصْنَ’ yang menunjukkan larangan bagi wanita kematian suami untuk berkahwin dengan lelaki lain atau
keluar dari rumah sepanjang tempoh ber
iddah.
(Lihat
al-Jami’ li Ahkam al-Quran,
3/176)
Hikmah pensyariatan ini ialah adalah bersifat
taʻabbudiyah
 (taat dan patuh) kepada Allah dan sebagai satu penghormatan buat suami yang telah meninggal dunia. (Lihat
al-Fiqh al-Islami wa Adillatuh,
7/625)
Namun, jika seorang wanita yang ber
iddah
 kematian suami perlu keluar dari rumahnya untuk memenuhi hajat keperluan maka diberi kelonggaran untuk berbuat demikian. Hal ini berdasarkan riwayat daripada Jabir bin Abdullah RA:
طُلِّقَتْ خَالَتِي ثَلاَثًا فَخَرَجَتْ تَجُدُّ نَخْلاً لَهَا فَلَقِيَهَا رَجُلٌ فَنَهَاهَا فَأَتَتِ النَّبِيَّ صَلَّى اللهُ عَلَيْهِ وَسَلَّمَ فَذَكَرَتْ ذَلِكَ لَهُ فَقَالَ لَهَا: اخْرُجِي فَجُدِّي نَخْلَكِ لَعَلَّكِ أَنْ تَصَدَّقِي مِنْهُ أَوْ تَفْعَلِي خَيْرًا.
Maksudnya:
 “Ibu saudaraku yang telah diceraikan mahu keluar memetik kurma. Ketika ibu saudaraku keluar untuk mendapatkan kurma, dia menjumpai seorang lelaki dan menegur perbuatannya itu (kerana keluar semasa iddah). Maka, ibu saudaraku itu datang berjumpa dengan Nabi Muhammad dan bercerita kepadanya apa yang telah berlaku. Baginda bersabda: Sudah tentu kamu boleh memetik kurma dari pohonnya, supaya kamu boleh bersedekah sebahagian daripadanya atau berbuat baik dengannya.”
 Riwayat Muslim (1438)
Selain itu terdapat riwayat daripada Mujahid RA, beliau berkata:
اُسْتُشْهِدَ رِجَالٌ يَوْمَ أُحُدٍ فَجَاءَتْ نِسَاؤُهُمْ رَسُولَ اللَّهِ – صَلَّى اللَّهُ عَلَيْهِ وَسَلَّمَ – وَقُلْنَ، يَا رَسُولَ اللَّهِ – صَلَّى اللَّهُ عَلَيْهِ وَسَلَّمَ – نَسْتَوْحِشُ بِاللَّيْلِ، أَفَنَبِيتُ عِنْدَ إحْدَانَا، فَإِذَا أَصْبَحْنَا بَادَرْنَا إلَى بُيُوتِنَا؟ فَقَالَ رَسُولُ اللَّهِ – صَلَّى اللَّهُ عَلَيْهِ وَسَلَّمَ -: تَحَدَّثْنَ عِنْدَ إحْدَاكُنَّ، حَتَّى إذَا أَرَدْتُنَّ النَّوْمَ، فَلْتَؤُبْ كُلُّ وَاحِدَةٍ إلَى بَيْتِهَا.
Maksudnya: “
Ketika beberapa orang sahabat meninggal dunia di medan Uhud, isteri-isteri mereka telah datang menemui Rasulullah SAW lalu berkata: Wahai Rasulullah, kami merasa sunyi bersendirian pada waktu malam, apakah boleh kami bermalam di rumah sahabat-sahabat kami dan apabila menjelang siang kami pulang ke rumah masing-masing? Baginda bersabda: Kamu boleh berbual-bual di rumah sahabat-sahabat kamu sehinggalah kamu mahu tidur, pulanglah ke rumah kamu masing-masing.”
Riwayat Baihaqi dalam
al-Sunan al-Kubra
(15512)
Berdasarkan riwayat-riwayat di atas, dapat difahami bahawa wanita kematian suami dibolehkan keluar rumah jika ada keperluan dengan syarat mereka dapat menjaga peraturan dan adab-adab seperti yang disyariatkan oleh Islam.
Antara keperluan penting yang membolehkan keluar rumah ialah
untuk bekerja,
mendapatkan rawatan perubatan, membeli barang-barang keperluan asasi (sekiranya tidak ada ahli keluarga atau orang lain yang amanah boleh melakukannya) dan keperluan-keperluan lain yang penting dan mendesak, dengan syarat mereka dapat menjaga peraturan dan adab-adab seperti yang disyariatkan Islam.

(Lihat
Garis Panduan Ber`Iddah Bagi Wanita Yang Bercerai Atau Kematian Suami
, oleh JAKIM)
Lihat juga
Ahkam Syar’iyyah #99 Wanita Kematian Suami Pergi Bekerja:

https://maktabahalbakri.com/99-wanita-kematian-suami-pergi-bekerja/

Kesimpulan
Dalam menjawab persoalan di atas,
jika sekiranya majlis tersebut diadakan secara sederhana dan masih lagi dalam konteks ruang lingkup waktu kerjanya, maka ia dibolehkan.
Hal ini dengan maksud,
 jika waktu kerjanya pulang pukul 5pm, dan majlis dilakukan pada pukul 4pm atau 3pm, maka hukumnya adalah dibolehkan
.  Ini kerana, ia masih dikira termasuk dalam waktu kerja, dan majlis tersebut sebagai ucapan pengakhiran dan penghargaan yang dilakukan secara ringkas.
Sebaliknya, jika dibuat pada waktu malam, sehingga menyebabkannya terpaksa keluar rumah pula, maka ia tidak dibolehkan. Ini kerana, ia sudah tidak termasuk dalam urusan bekerja yang diberi kelonggaran padanya.
Kami mengambil kesempatan di sini mengesyorkan kepada pihak kerajaan untuk memberi cuti
‘iddah
kepada wanita yang kematian suami selama 4 bulan 10 hari. Ini bertujuan supaya ia benar-benar dapat mematuhi titah perintah Tuhan untuk ber’iddah di samping menyelesaikan segala hal yang terkait dengan almarhum suaminya.
Begitu juga, untuk menguruskan anak-anak dengan lebih peka dan baik kerana ketika itu tanggungjawab terpikul atas bahunya.
Akhir kalam, marilah sama-sama kita berdoa kepada Allah SWT agar kita sentiasa diberi kemudahan dalam menghadapi kehidupan.
اللَّهُمَّ لَا سَهْلَ إِلاَّ ما جَعَلْتَهُ سَهْلاً، وأنْتَ تَجْعَلُ الحَزْنَ إذَا شِئْتَ سَهْلاً
Maksudnya:

“Ya Allah! Tiada kemudahan kecuali apa yang Engkau jadikannya sebagai kemudahan. Dan Engkaulah yang menjadikan perkara yang sukar itu jika Engkau kehendaki dengan kemudahan.”
Bertarikh: 10 Julai 2023 bersamaan 21 Zulhijjah 1444 H


#2177: Tafsiran Mimpi Membaca al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Semalam mimpi saya mengaji depan Datuk. Masuk dalam pejabat Datuk, saya duduk membaca quran, Datuk dengar sambil menyemak dokumen. Kita pernah jumpa sekali saja tahun 2018 rasanya. Itu pun sekejap sahaja. Sempat ambil gambar. Apakah maksud mimpi saya?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Dalam hal ini, kami kemukakan hadith Nabi SAW, daripada Abu Qatadah bahawa Baginda bersabda:
الرُّؤْيَا الصَّادِقَةُ مِنَ اللهِ، وَالحُلْمُ مِنَ الشَّيْطَانِ.
Maksudnya:
 “Mimpi yang benar daripada Allah, dan mimpi yang buruk daripada syaitan.”
Riwayat al-Bukhari (6984)
Perlunya kita memahami jika ia baik adalah daripada Allah maka bolehlah kita ceritakan sebaliknya jika tidak, ia daripada syaitan, maka hendaklah kita berdoa berlindung daripadanya. Hal ini berdasarkan hadith Nabi SAW, daripada Abu Sa‘id al-Khudri, bahawa dia mendengar Nabi SAW bersabda:
إِذَا رَأَى أَحَدُكُمْ رُؤْيَا يُحِبُّهَا، فَإِنَّمَا هِيَ مِنَ اللهِ، فَلْيَحْمَدِ اللهَ عَلَيْهَا وَلْيُحَدِّثْ بِهَا، وَإِذَا رَأَى غَيْرَ ذَلِكَ مِمَّا يَكْرَهُ، فَإِنَّمَا هِيَ مِنَ الشَّيْطَانِ، فَلْيَسْتَعِذْ مِنْ شَرِّهَا، وَلاَ يَذْكُرْهَا لِأَحَدٍ، فَإِنَّهَا لاَ تَضُرُّهُ.
Maksudnya:
“Apabila seseorang daripada kalian bermimpi melihat sesuatu yang disenanginya, maka sesungguhnya mimpi itu daripada Allah, kerana itu hendaklah dia memuji Allah dan menceritakannya. Dan apabila dia bermimpi melihat sesuatu yang tidak disenanginya, sesungguhnya mimpi itu daripada syaitan, maka hendaklah dia memohon perlindungan daripada keburukannya dan tidak menceritakannya, kerana sesungguhnya mimpi itu tidak akan membahayakannya.”
Riwayat al-Bukhari (6985)
Mimpi yang baik sebagai berita gembira
Daripada Abu Hurairah bahawa Rasulullah SAW bersabda:
لَمْ يَبْقَ مِنَ النُّبُوَّةِ إِلَّا المُبَشِّرَاتُ. قَالُوا: وَمَا المـُبَشِّرَاتُ؟ قَالَ: الرُّؤْيَا الصَّالِحَةُ.
Maksudnya:
“Tiada yang berbaki daripada kenabian selain berita gembira.” Mereka bertanya: “Apa itu berita gembira?” Baginda menjawab: “Mimpi yang baik.”
Riwayat al-Bukhari (6990)
Dalam adab mentadbir mimpi antara perkara yang perlu ditekankan adalah bataskan apa yang berlaku dalam mimpi pada perkara yang penting dengan melihat berita gembira atau ancaman atau peringatan yang mungkin memberi manfaat di dunia atau di akhirat. Hindarkan sebarang bentuk yang menjadi kabur atau bercampur-aduk.
Kami berpendapat dalam mimpi saudara, membaca al-Quran adalah mimpi yang baik. Ini kerana al-Quran sifatnya sebagai petunjuk, sama ada kepada manusia apatah lagi kepada orang-orang bertaqwa. Firman Allah SWT:
الم ﴿١﴾ ذَٰلِكَ الْكِتَابُ لَا رَيْبَ ۛ فِيهِ ۛ هُدًى لِّلْمُتَّقِينَ
Maksudnya: “
Alif, Laam, Miim. Kitab Al-Quran ini, tidak ada sebarang syak padanya (tentang datangnya dari Allah dan tentang sempurnanya); ia pula menjadi petunjuk bagi orang-orang yang (hendak) bertaqwa.
”
Surah al-Baqarah (1-2)
Justeru, kami katakan teruskan mendekati al-Quran dengan membaca, tadabbur seterusnya mengamalkan al-Quran mengikut kemampuan saudara. Kami yakin insyaAllah kebaikan dalam hidup saudara apabila sentiasa bertemankan dengan al-Quran sebagai pedoman dan petunjuk kehidupan. Marilah sama-sama kita berdoa kepada Allah SWT untuk kebaikan dunia dan akhirat kita.
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 10 Julai 2023 bersamaan 21 Zulhijjah 1444 H


#2178: Kelebihan Zikir Tahlil (لَا إِلَهَ إِلَّا اللَّه)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya selalu mendengar orang berkata bahawa sebaik-baik zikir adalah dengan mengucapkan tahlil (لَا إِلَهَ إِلَّا اللَّه). Boleh ustaz jelaskan, apa kelebihan bagi lafaz tahlil ini?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Sebelum menjawab persoalan di atas, kami nyatakan dahulu beberapa lafaznya:
Antaranya, dengan lafaz:
لَا إِلَهَ إِلَّا اللَّه
Maksudnya:
“Tiada Tuhan yang berhak disembah melainkan Allah.”
Antara lain, dengan lafaz:
لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ
Maksudnya:
“Tiada Tuhan melainkan Allah yang tunggal tiada sekutu bagi-Nya, bagi-Nyalah kerajaan dan puji-pujian, dan Dia berkuasa membuat segala sesuatu.”
Antara lain, dengan lafaz:
لَا إِلَـٰهَ إِلَّا أَنتَ سُبْحَانَكَ إِنِّي كُنتُ مِنَ الظَّالِمِينَ
Maksudnya:
“Sesungguhnya tiada Tuhan (yang dapat menolong) melainkan Engkau (ya Allah)! Maha Suci Engkau (daripada melakukan aniaya, tolongkanlah daku)! Sesungguhnya aku adalah daripada orang-orang yang menganiaya diri sendiri.”
Surah al-Anbiya’ (87)
Antara lain, dengan lafaz:
لَا إِلهَ إِلَّا اللَّهُ الْمَلِكُ الْحَقُّ الْمُبِينُ
Maksudnya:
 “Tiada Tuhan yang berhak disembah melainkan Allah, Allah yang Maha Benar lagi Maha Nyata.”
[1]
Riwayat Abu Nu’aim dalam bab
Sifat al-Jannah
, dan al-Khatib al-Baghdadi dalam
 Tarikh Baghdad
, 12/358. Al-‘Iraqi dalam
takhrij al-Ihya’
 (1/144) menyebut: Padanya terdapat perawi bernama al-Fadhl bin Ghanim dan beliau adalah dha’if.

Kelebihan Mengucapkan Zikir Tahlil
Dalam menjawab persoalan di atas, antara kelebihannya adalah:
Lebih berat daripada tujuh lapis langit dan bumi
Daripada Ibn ‘Umar R.Anhuma, bahawa Nabi SAW bersabda:
أَنَّ نُوحاً عَلَيْهِ السَّلَام قَالَ لابنِهِ عِندَ مَوتِهِ: آمُرُكَ بِـ «لا إِلَهِ إِلاَّ الله»، فَإِنَّ السموات السَّبعَ وَالأَرَضِينَ السَّبعَ لَو وُضِعْنَ في كِفَّةٍ وَوُضِعَت «لاَ إِلَهَ إِلاَّ الله» في كِفَّةٍ لَرَجَحَت بِهِنَّ لا إِلَهَ إِلاَّ الله .
Maksudnya: “Sesungguhnya Nabi Nuh AS pernah berkata kepada putera beliau ketika beliau akan meninggal dunia: Aku perintahkan dirimu dengan kalimat ‘لا إِلَهِ إِلاَّ الله’ kerana tujuh lapis langit dan tujuh lapis bumi seandainya diletakkan di daun timbangan dan kalimat ‘لا إِلَهِ إِلاَّ الله’ di daun timbangan yang lain maka kalimat ‘لا إِلَهِ إِلاَّ الله’ lebih berat dari tujuh lapis langit dan bumi.”
Riwayat Ahmad (2/170) dan dinyatakan sebagai sahih dalam
al-Silsilah al-Sahihah
 (134)

Dapat menyingkap tabir sehingga sampai kepada Allah SWT.
Daripada Abu Hurairah R.A, sabda Nabi SAW:
مَا قَالَ عَبْدٌ : لَا إِلَهَ إِلَّا اللَّهُ قَطُّ مُخْلِصًا إِلَّا فُتِحَتْ لَهُ أَبْوَابُ السَّمَاءِ حَتَّى تُفْضِيَ إِلَى الْعَرْشِ مَا اجْتَنَبَ الْكَبَائِرَ
Maksudnya:
“Tidaklah seorang hamba mengucapkan
‘لَا إِلَهَ إِلَّا اللَّه’
dengan ikhlas melainkan dibukakan baginya pintu-pintu langit hingga sampai kepada Arsy selama mana dia meninggalkan dosa-dosa besar.”
Riwayat al-Tirmizi (3590) dan al-Nasa’ie dalam al-Sunan al-Kubra (10669). Dinyatakan sebagai hasan dalam Sahih al-Jami’ (5648)
Merupakan sebab keselamatan dari api neraka bagi yang mengucapkannya.
Daripada ‘Itban bin Malik R.A, bahawa Nabi SAW bersabda:
إِنَّ اللَّهَ قَدْ حَرَّمَ عَلَى النَّارِ مَنْ قَالَ لَا إِلَهَ إِلَّا اللَّهُ يَبْتَغِي بِذَلِكَ وَجْهَ اللَّهِ
Maksudnya:
“Sesungguhnya Allah mengharamkan neraka atas orang-orang yang mengucapkan
لَا إِلَهَ إِلَّا اللَّه
yang dia mengharapkan wajah Allah.”
Riwayat al-Bukhari (6938) dan Muslim (33)
Merupakan cabang iman yang paling tinggi.
Daripada Abu Hurairah R.A, bahawa Nabi SAW bersabda:
الإِيمَانُ بِضْعٌ وَسَبْعُونَ، أَوْ بِضْعٌ وَسِتُّونَ شُعْبَةً، فَأَفْضَلُهَا قَوْلُ: لَا إِلَهَ إِلَّا اللَّهُ.
Maksudnya:
“Iman itu mempunyai 70 cabang lebih atau 60 cabang lebih. Dan yang paling afdhal/tinggi adalah ucapan:
لَا إِلَهَ إِلَّا الله.
”
Riwayat Muslim (35) dan al-Bukhari dalam al-Adab al-Mufrad (598)
Merupakan zikir yang paling afdhal.
Daripada Jabir bin Abdillah R.A, bahawa Nabi SAW bersabda:
أَفْضَلُ الذِّكْرِ لَا إِلَهَ إِلَّا اللَّهُ وَأَفْضَلُ الدُّعَاءِ الْحَمْدُ لِلَّهِ
Maksudnya: “Zikir yang paling mulia adalah لَا إِلَهَ إِلَّا اللَّه dan doa yang paling afdhal adalah الْحَمْدُ لِلَّه.”
Riwayat al-Tirmizi (3383) dan Ibn Majah (3800). Dinyatakan sebagai hasan dalam Sahih al-Jami’ (1104)
Menjadi sebab untuk dapat memperoleh syafaat Rasulullah SAW.
Daripada Abu Hurairah R.A, bahawa Nabi SAW bersabda:
إِنَّ أَسْعَدَ النَّاسِ بِشَفَاعَتِي يَوْمَ الْقِيَامَةِ مَنْ قَالَ : لا إِلَهَ إِلا اللَّهُ خَالِصًا مِنْ قِبَلِ نَفْسِهِ
Maksudnya:
“Sesungguhnya orang yang paling berbahagia dengan syafaatku pada hari kiamat adalah orang yang mengucapkan
‘لا إِلَهَ إِلا اللَّه’ ikhlas dari lubuk hatinya.”
Riwayat al-Bukhari (99)
Menjadi kunci syurga.
Daripada Uthman bin Affan R.A, bahawa Nabi SAW bersabda:
مَنْ مَاتَ وَهُوَ يَعْلَمُ أَنَّهُ لاَ إِلٰهَ إِلاَّ الله دَخَلَ الْجَنَّةَ
Maksudnya:
“Barangsiapa yang mati dan dia mengetahui tentang
 لاَ إِلٰهَ إِلاَّ الله
maka dia masuk surga.”
Riwayat Muslim (26)
Memperoleh kebaikan yang banyak
Daripada Abu Hurairah R.A, bahawa Nabi SAW bersabda:
مَنْ قَالَ : لاَ إِلَهَ إِلَّا اللَّهُ، وَحْدَهُ لاَ شَرِيكَ لَهُ، لَهُ المُلْكُ وَلَهُ الحَمْدُ، وَهُوَ عَلَى كُلِّ شَيْءٍ قَدِيرٌ ، فِي يَوْمٍ مِائَةَ مَرَّةٍ ، كَانَتْ لَهُ عَدْلَ عَشْرِ رِقَابٍ ، وَكُتِبَتْ لَهُ مِائَةُ حَسَنَةٍ ، وَمُحِيَتْ عَنْهُ مِائَةُ سَيِّئَةٍ ، وَكَانَتْ لَهُ حِرْزًا مِنَ الشَّيْطَانِ يَوْمَهُ ذَلِكَ حَتَّى يُمْسِيَ ، وَلَمْ يَأْتِ أَحَدٌ بِأَفْضَلَ مِمَّا جَاءَ بِهِ ، إِلَّا أَحَدٌ عَمِلَ أَكْثَرَ مِنْ ذَلِكَ
Maksudnya:
“Barangsiapa yang mengucapkan:
‘لاَ إِلَهَ إِلَّا اللَّهُ، وَحْدَهُ لاَ شَرِيكَ لَهُ، لَهُ المُلْكُ وَلَهُ الحَمْدُ، وَهُوَ عَلَى كُلِّ شَيْءٍ قَدِيرٌ’
 sebanyak 100 kali dalam sehari maka baginya pahala seperti pahala orang yang memerdekakan 10 hamba sahaya dan dituliskan baginya 100 kebaikan, dihapus darinya 100 keburukan, dan baginya pelindung daripada syaitan pada hari itu hingga petang hari. Dan tidak ada seorang pun yang dapat menandinginya melainkan yang mengamalkan lebih dari itu.”
Riwayat al-Bukhari (3293), Muslim (2691) dan al-Tirmizi (3468)

Merupakan sebaik-baik ucapan bagi Rasulullah SAW dan para Nabi sebelum Baginda
Daripada ‘Amr bin Syu‘aib, daripada bapanya, daripada datuknya, bahawa Nabi SAW bersabda:
خَيْرُ مَا قُلْتُ أَنَا وَالنَّبِيُّونَ مِنْ قَبْلِي لَا إِلَهَ إِلَّا اللَّهُ وَحْدَهُ لَا شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ
Maksudnya: “
Sebaik-baik perkataan yang diucapkan oleh aku dan para Nabi sebelumku adalah:
لَا إِلَهَ إِلَّا اللهُ وَحْدَهُ لَا شَرِيْكَ لَهُ، لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيْرٌ
(Tiada Tuhan melainkan Allah, Dia Esa dan tiada sekutu bagi-Nya, Dia memiliki Kerajaan dan segala puji adalah untuk-Nya, dan Allah Maha berkuasa atas segala sesuatu).
[2]
Riwayat al-Tirmizi (3585), Ahmad (6961), Malik dalam
al-Muwatta’
(726) dan al-Baihaqi dalam
al-Sunan
 (8391). Dinilai sebagai
hasan
dalam
Sahih al-Tirmizi.
Semoga kita dapat sentiasa melazimi zikir ini dan zikir-zikir lain dalam kehidupan kita agar dapat meraut ganjaran dan kelebihannya yang banyak, sebagaimana yang telah dijelaskan di atas. Amin.
Kami akhirinya dengan doa:
اللَّهُمَّ أَعِنَّا عَلَى ذكركَ ، وَشُكْركَ ، وَحُسْن عِبَادَتِكَ
Maksudnya:
“Ya Allah, tolonglah kami untuk zikir kepada-Mu,bersyukur kepada-Mu dan elok dalam beribadat kepada-Mu.”

[1]
Daripada Ali R.A,katanya: Rasulullah SAW bersabda:
مَنْ قَالَ فِي يِوْمٍ مِئَةَ مَرَّةٍ: “لَا إلَهَ إلَّا اللهُ الحَقُّ المُبِينِ” كَانَ لَهُ أمَاناً مِنْ الفَقْرِ، وَاسْتَجْلَبَ بِهِ الغِنَى، وَأَمِنَ مِنْ وَحْشَةِ القَبْرِ، وَاسْتَقْرَعَ بَابَ الجَنَّةِ
Maksudnya:
“Barang siapa berkata pada satu hari seratus kali: ‘لَا إِلهَ إِلَّا اللَّهُ الْمَلِكُ الْحَقُّ الْمُبِينُ’ maka ia keamanan buatnya daripada kefakiran, dia meraih dengannya kekayaan, selamat daripada keperitan kubur dan dengannya dia akan dapat mengetuk pintu syurga.”
(Riwayat Abu Nu’aim dalam bab Sifat al-Jannah, dan al-Khatib al-Baghdadi dalam Tarikh Baghdad, 12/358. Al-‘Iraqi dalam takhrij al-Ihya’ (1/144) menyebut: Padanya terdapat perawi bernama al-Fadhl bin Ghanim dan beliau adalah dha’if)
[2]

Dalam riwayat lain, Imam Malik dalam al-Muwatta’ (726) dan al-Baihaqi dalam al-Sunan (8391) meriwayatkan daripada Talhah bin Ubaidillah bin Kariz, bahawa Rasulullah SAW bersabda: ‘وَأَفْضَلُ مَا قُلْتُ أَنَا وَالنَّبِيُّونَ مِنْ قَبْلِي: لَا إِلَهَ إِلَّا اللهُ وَحْدَهُ لَا شَرِيكَ لَهُ’
Al-Qadhi ‘Iyadh menyebutkan dalam Ikmal al-Mu’lim (8/192), hadith ini menunjukkan bahawa sebaik-baik zikir ialah tahlil — iaitu “لَا إِلَهَ إِلَّا اللَّهُ”. Ia adalah sebaik-baik zikir yang diucapkan oleh Baginda SAW dan para nabi sebelumnya. Dikatakan juga ia adalah nama Allah yang paling agung dan ia merupakan kalimah tauhid.
Al-San‘ani menyatakan dalam Subul al-Salam (2/704), ia adalah kalimah tauhid dan ikhlas, serta ia merupakan nama Allah yang paling agung.
Bertarikh: 10 Julai 2023 bersamaan 21 Zulhijjah 1444 H


2179: Peninggalan Tanah Sawit; Hasil Perlu Dibahagi Ikut Faraid?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada persoalan dan harap ustaz dapat membantu. Arwah ayah saya ada meninggalkan 10 ekar ladang sawit, adakah anaknya seramai 4 orang berhak ke atas hasil sawit berikut? Sebab sekarang hasil sawit itu ibu saya yang terima sepenuhnya. Mohon penjelasan ustaz. Terima kasih. Harap ustaz sihat sentiasa.

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
firman Allah SWT:
لِّلرِّجَالِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ ۚ نَصِيبًا مَّفْرُوضًا
Maksudnya:
 “Orang-orang lelaki ada bahagian pusaka dari peninggalan ibu bapa dan kerabat, dan orang-orang perempuan pula ada bahagian pusaka dari peninggalan ibu bapa dan kerabat, sama ada sedikit atau banyak dari harta yang ditinggalkan itu iaitu bahagian yang telah diwajibkan (dan ditentukan oleh Allah).”

(Surah al-Nisa’: 7)
Rasulullah SAW bersabda:
أَلْحِقُوا الْفَرَائِضَ بِأَهْلِهَا، فَمَا بَقِىَ فَهْوَ لأَوْلَى رَجُلٍ ذَكَرٍ
Maksudnya:
“Serahkanlah harta-harta pusaka kepada pemiliknya. Sekiranya ada baki, serahkanlah kepada kaum keluarga lelaki yang terdekat.”
Riwayat al-Bukhari (6351)
Di dalam kitab
 al-Fiqh al-Manhaji
 (3/284-286), antara lain menyebut: “Pelaksanaan hukum pusaka adalah wajib. Sistem pusaka adalah suatu sistem yang sah berdasarkan kepada nas-nas al-Quran, al-Sunnah dan ijma’ ulama’. Ia sama seperti hukum berkenaan sembahyang, zakat, muamalat dan hudud. Ia wajib dilaksana dan diamalkan. Tidak harus diubah atau diabaikan sekalipun ia telah lama disyariatkan.
Kami katakan apabila berlaku kematian, maka hendaklah harta pusaka dibahagikan selepas selesai segala urusan hutang si mati, wasiat dan lain-lain. Itulah yang terbaik dan sepatutnya.
Berkenaan dengan tanah 10 ekar ladang sawit yang itu perlu dirunding dahulu dengan ibu. Terutamanya, ibu mengetahui duduk perkara sebenar status tanah 10 ekar itu. Boleh jadi bapa anda memberi kepada ibu anda dan mengharapkan ia dapat membantu ibu anda ketika ketiadaannya.
Keduanya, anda juga perlu mengetahui dapatan 10 ekar ladang sawit tersebut berlaku semasa kedua-duanya dalam perkahwinan yang mungkin jatuh bangun kehidupan dirasai bersama. Justeru, harta tersebut sebelum dibahagi pusaka perlulah juga dilihat dari sudut harta sepencarian di mana ibu anda berhak sebahagian daripada harta tersebut sebelum difaraidkannya.
Ketiga, suka saya nyatakan jika adik-beradik boleh memberi hak masing-masing kepada ibu sementara dia hidup untuk keselesaan dalam kehidupannya maka, itu adalah langkah yang terbaik dan teramsuk dalam
birrul walidain
.
Mutakhir ini, ramai orang mengabaikan hak ibu masing-masing dek kerana kesibukan dengan tugasan masing-masing. Hal ini sudah tentu menyukarkan bagi si ibu untuk menanggung nafkahnya dan memohon bantuan daripada anak-anaknya. Kita perlu ingat bahawa apabila ayah meninggal dunia, tanggungjawab menajga ibu kembali kepada anak-anaknya sama ada nafkah dan pelbagai tuntutan kehidupan yang lain. Justeru, bawa bincanglah dengan adik-beradik dan berbaktilah kepada ibu anda selagi hayat dikandung badan, kerana ini peluang untuk meraih pahala dengan sebanyak-banyaknya.
Akhir kalam, marilah sama-sama kita berdoa kepada Allah SWT:
رَّبِّ ارْحَمْهُمَا كَمَا رَبَّيَانِي صَغِيرًا
Maksudnya: “
“Wahai Tuhanku! Cucurilah rahmat kepada mereka berdua sebagaimana mereka telah mencurahkan kasih sayangnya memelihara dan mendidikku semasa kecil.”
Surah al-Isra’ (24)
Bertarikh: 10 Julai 2023 bersamaan 21 Zulhijjah 1444 H


2180: Wang Imbuhan Dikira Riba Atau Dividen?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada pertanyaan berkaitan hukum keadaan ini. Seorang makcik menjalankan perniagaan dan tiba satu ketika perniagaannya rugi dan memerlukan dana tambahan. Makcik ini meminta pertolongan anak saudaranya untuk mendapatkan dana sebanyak RM10K. Anak saudara menggunakan wang daripada Tabung Hajinya.
Dan oleh kerana anak saudara perlu mengeluarkan wang di dalam Tabung Haji dan tidak mendapat dividen, makcik ini mempelawa untuk memberi imbuhan sebanyak RM250 atau RM300 sebagai ganti dividen tabung haji yang tidak diperolehi oleh anak saudara. Selepas 3 tahun, makcik ini membayar semula semua RM10K kepada anak saudara.
Soalan saya, adakah wang imbuhan itu dikira riba atau dividen?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Firman Allah SWT:
وَتَعَاوَنُوا عَلَى الْبِرِّ وَالتَّقْوَىٰ ۖ وَلَا تَعَاوَنُوا عَلَى الْإِثْمِ وَالْعُدْوَانِ ۚ
Maksudnya: “
Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan.
”
Surah al-Maidah (2)
Dalam menjawab persoalan saudara, kami berpendapat ia tidak termasuk dalam kategori riba jika tiada padanya akad lebih atau syarat yang telah ditetapkan seperti 10 ribu yang saya bagi pnjam ini hendaklah anda ganti secara tetap RM250/RM300 setahun kerana benefit yang kami dapati ketika menyimpan dalam Tabung haji. Kalau ada seperti ini hukumnya riba kerana membayar lebih daripada yang sebenarnya yang dikenali sebagai riba
fadhl
.
Amalan melebihkan jumlah bayaran hutang ketika membayar hutang adalah suatu amalan mulia dan ditunjukkan sendiri oleh Baginda Nabi SAW. Ini dapat dilihat daripada hadis yang diriwayatkan oleh Jabir Ibn Abdullah R.Anhuma:
كَانَ لِي عَلَى النَّبِيِّ صلى الله عليه وسلم دَيْنٌ فَقَضَانِي وَزَادَنِي
Maksudnya:
“Baginda SAW berhutang kepadaku, lala Baginda membayarnya dan melebihkan bayaran kepadaku.”
Riwayat Bukhari (443) dan

Muslim (715)
Imam al-Nawawi menyebut adalah disunatkan kepada penghutang untuk melebihkan nilai bayaran hutang semasa melangsaikan hutang tersebut. (Lihat
al-Minhaj Syarh Sahih Muslim
, 5/228)
Demikian juga hadis yang diriwayatkan oleh Abu Rafie’ R.A, Nabi SAW bersabda:
فَإِنَّ مِنْ خِيَارِ النَّاسِ أَحْسَنَهُمْ قَضَاءً
Maksudnya:
“Manusia yang terbaik ialah manusia yang terbaik membayar hutangnya.”
Riwayat al-Bukhari (2392) Muslim (1600) dan Abu Daud

(3345)
Justeru, saya katakan cara seperti ini juga mengikut sunnah dan digalakkan dan ia dibolehkan sebagai mana yang telah kami nyatakan. Semoga hubungan kekeluargaan saudara makin akrab.
Kami akhiri dengan doa
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 10 Julai 2023 bersamaan 21 Zulhijjah 1444 H


#2181: Solat Jumaat di Pejabat Sebelah Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada sedikit kekeliruan. Berkaitan solat Jumaat dalam keadaan dua tempat yang berbeza. Begini Datuk Dr. Kedudukan pejabat saya betul-betul bersebelah masjid. Jadi bila solat Jumaat, saya perasaan ada yang solat dalam bilik pejabat dengan alasan mereka, masih dalam jarak yang dekat dengan masjid walaupun berlainan bangunan.
Dulu memang ada ramai sangat jemaah untuk solat Jumaat sampai memenuhi ruang kawasan luar masjid, sehinggalah dikawasan luar pejabat saya itu. Dan disebabkan pendekatan itu, ada staff yang solat dalam bilik pejabat sahaja dengan alasan masih dekat dengan masjid dan dalam kawasan yang dibenarkan.
Kekeliruan saya adalah, bukankah solat Jumaat mesti dalam kawasan/bangunan yang sama walaupun terpaksa solat diluar kawasan? Boleh ke solat Jumaat  macam tu, (dalam bilik opis bersebelahan masjid) padahal bangunan pejabat bebetul terpisah dengan masjid. (Bangunan pejabat berhampiran sangat dengan masjid.  Dalam 10 langkah dah masuk pagar masjid). Dulu saya boleh terima dengan alasan orang solat sampai keluar bangunan sehingga melibatkan tapak dia kawasan pejabat saya. Mungkin dikira saf belum terputus?
Tapi apa yang saya perasan, selepas PKP jemaah sudah tidak seramai itu. Dan kawasan luar masjid masih ada ruang lagi. Tapi tetap masih ada staf yang solat di bilik pejabat bersebelahan masjid dengan alasan yang sama. Apa hukumnya Datuk Dr? Mohon pencerahan. Saya betul-betul keliru. Kalau salah, saya nak maklumkan pada kawan-kawan saya itu.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya :
“Wahai orang-orang yang beriman! Apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”
Surah al-Jumu‘ah (9)
Ayat di atas adalah merupakan antara dalil pensyariatan dan kewajipan solat Jumaat. Selain itu, solat Jumaat juga adalah antara beberapa kelebihan yang dikurniakan khusus kepada umat Nabi Muhammad SAW supaya mereka mendapat kemuliaan hari Jumaat tersebut. [Lihat : al-Fiqh al-Manhaji (1/198)] Hal ini berdasarkan hadis, daripada Abu Hurairah RA, dia mendengar Rasulullah SAW bersabda :
نَحْنُ الآخِرُونَ السَّابِقُونَ يَوْمَ الْقِيَامَةِ، بَيْدَ أَنَّهُمْ أُوتُوا الْكِتَابَ مِنْ قَبْلِنَا، ثُمَّ هَذَا يَوْمُهُمُ الَّذِى فُرِضَ عَلَيْهِمْ فَاخْتَلَفُوا فِيهِ، فَهَدَانَا اللَّهُ، فَالنَّاسُ لَنَا فِيهِ تَبَعٌ، الْيَهُودُ غَدًا وَالنَّصَارَى بَعْدَ غَدٍ
Maksudnya :
 “Kita adalah umat yang terakhir (lahir ke dunia) dan umat yang terdahulu (menikmati kelebihan, ganjaran dan masuk syurga) pada hari kiamat walaupun mereka (umat terdahulu) diberikan kitab (syariat samawi) sebelum kita. Hari Jumaat ialah hari yang telah difardhukan atas mereka (untuk mendampingkan diri kepada Allah) tetapi mereka telah mempertikaikannya. Lalu Allah memberi petunjuk kepada kita sedangkan mereka menerima hari-hari berikutnya, iaitu Yahudi pada hari Sabtu dan Nasrani pula pada hari Ahad.”
Riwayat al-Bukhari (876) dan Muslim (855)
Antara syarat solat Jumaat ialah:
Solat Jumaat hendaklah didirikan di dalam kawasan binaan, sama ada di bandar atau di kariah yang mempunyai penduduk yang bermustautin tidak kurang daripada 40 orang lelaki yang cukup syarat-syarat wajib mendirikan Jumaat.
Oleh kerana dalam kes di atas masjid atau surau Jumaat masih lagi terdapat ruang walaupun adanya bangunan yang lain berhampiran, kami berpendapat soalt tersebut tidak sah kerana tiada sebarang uzur syar’i yang membenarkan solat di duan bangunan atau tempat yang berlainan. Hal ini terkecuali jika jemaah yang teramat ramai yang tidak memungkinkan untuk turun ke bawah dan solat seperti yang berlaku di persekitaran Masjidil Haram ketika benar-benar waktu puncak.
Kedua, suka kami nyatakan nas yang kita sebut di atas:
فَاسْعَوْا إِلَىٰ ذِكْرِ اللَّـهِ
Maksudnya: “
Maka segeralah kamu pergi (ke masjid) untuk mengingati Allah (dengan mengerjakan sembahyang Jumaat),”
Jelas memberi makna agar kita pergi menuju ke tempat Jumaat dan bukan hanya sembahyang di tepi meja dalam bilik pejabat kita. Marilah sama-sama kita berdoa semoga kita menjadi orang yang mendirikan solat.
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya: “
Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
”
Surah Ibrahim (40)
Bertarikh: 10 Julai 2023 bersamaan 21 Zulhijjah 1444 H


#2182: Memberi Ubat Penenang kepada Haiwan Sebelum Disembelih

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya, boleh atau tidak diberi ubat penenang/ubat tidur (seperti yang dibuat di beberapa negara) kepada haiwan yang akan kita lakukan sembelihan, contoh haiwan sembelihan korban. Memandangkan ibadah korban dibuat setahun sekali, jadi kebanyakan tukang sembelih dan pembantu mungkin agak kekok dan secara tidak langsung seolah-olah menyakiti haiwan sewaktu proses mengikat dan menumbangkan haiwan. Hingga ada orang yang melihatnya berhenti memakan daging lembu selama bertahun-tahun kerana sangat terkesan melihat proses tersebut. Tujuan soalan ini adalah ingin mengetahui jika ini dibenarkan dan sama ada ada cara yang nampak lebih lembut untuk melakukan ibadah korban. Mohon penjelasan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Suruhan berbuat baik kepada semua makhluk termasuklah haiwan
Sebagai umat Islam kita dituntut untuk berbuat baik kepada semua makhluk, tidak kira orang Islam atau orang bukan Islam, termasuklah haiwan mahupun tumbuh-tumbuhan. Firman Allah SWT:
إِنَّ اللَّـهَ يَأْمُرُ بِالْعَدْلِ وَالْإِحْسَانِ وَإِيتَاءِ ذِي الْقُرْبَىٰ وَيَنْهَىٰ عَنِ الْفَحْشَاءِ وَالْمُنكَرِ وَالْبَغْيِ ۚ يَعِظُكُمْ لَعَلَّكُمْ تَذَكَّرُونَ
Maksudnya:

“Sesungguhnya Allah menyuruh berlaku adil, dan berbuat kebaikan, serta memberi bantuan kepada kaum kerabat; dan melarang daripada melakukan perbuatan-perbuatan yang keji dan mungkar serta kezaliman. Ia mengajar kamu (dengan suruhan dan laranganNya ini), supaya kamu mengambil peringatan mematuhiNya.”
Surah al-Nahl (90)
Menurut al-Sa‘di, berbuat baik itu adalah seperti seseorang memberi manfaat kepada orang lain dengan hartanya, tubuh badannya, ilmunya atau lain-lain perkara yang bermanfaat sehinggakan termasuk juga di dalamnya suruhan berbuat baik kepada haiwan ternakan yang dimakan atau selainnya — yakni haiwan yang tidak dimakan. (Lihat
Tafsir al-Sa’di
, 1/447)
Selain itu, berbuat baik kepada haiwan termasuk dalam akhlak dan sikap yang baik. Terdapat sebuah hadith daripada riwayat Abu Hurairah R.A, bahawa Rasulullah SAW bersabda:
مَنْ لاَ يَرْحَمُ لاَ يُرْحَمُ
Maksudnya:
 “
Sesiapa yang tidak menyayangi maka dia tidak akan disayangi
.”
Riwayat al-Bukhari (5997)
Hadith ini menunjukkan supaya bersikap rahmat — yakni belas kasihan — sesama manusia, bahkan juga kepada haiwan. Tidak dapat dinafikan lagi bahawa ia adalah suatu sikap dan akhlak yang baik lagi terpuji. Sesungguhnya Allah SWT telah memuji rasul-Nya yang bersikap sedemikian melalui firman-Nya:
لَقَدْ جَاءَكُمْ رَسُولٌ مِّنْ أَنفُسِكُمْ عَزِيزٌ عَلَيْهِ مَا عَنِتُّمْ حَرِيصٌ عَلَيْكُم بِالْمُؤْمِنِينَ رَءُوفٌ رَّحِيمٌ
Maksudnya:

“Sesungguhnya telah datang kepada kamu seorang Rasul daripada golongan kamu sendiri (iaitu Nabi Muhammad SAW), yang menjadi sangat berat kepadanya sebarang kesusahan yang ditanggung oleh kamu, yang sangat tamak (inginkan) kebaikan bagi kamu, (dan) dia pula menumpahkan perasaan belas serta kasih sayangnya kepada orang-orang yang beriman.
”
Surah al-Taubah (128)
Manakala lawannya iaitu sikap keras hati yang merupakan hukuman Allah ke atas orang Yahudi tatkala mereka mencabuli perjanjian setia, sebagaimana firman Allah SWT:
فَبِمَا نَقْضِهِم مِّيثَاقَهُمْ لَعَنَّاهُمْ وَجَعَلْنَا قُلُوبَهُمْ قَاسِيَةً
Maksudnya:
 “
Maka dengan sebab mereka mencabuli perjanjian setia mereka, Kami laknatkan mereka, dan Kami jadikan hati mereka keras membatu (tidak mahu menerima kebenaran).
”
Surah al-Ma’idah (13)
Oleh itu, rahmat — yakni bersikap kasih sayang dan mengasihi — itu merupakan kelebihan dan sifat yang baik, sedangkan keras hati itu pula ialah sifat yang buruk. Justeru, bersikap rahmat kepada haiwan, antaranya adalah dengan memberinya makan dan minum, mengubati lukanya, tidak membebankan haiwan tersebut di luar kemampuannya. (Lihat
al-Adab al-Nabawi
, hlm. 122-123)
Begitu juga, kita tidak boleh sewenang-wenangnya membunuh haiwan melainkan dengan tujuan bagi mendapat manfaat daripadanya seperti untuk memakannya. Rasulullah SAW pernah bersabda:
مَا مِنْ إِنْسَانٍ قَتَلَ عُصْفُورًا فَمَا فَوْقَهَا بِغَيْرِ حَقِّهَا إِلَّا سَأَلَهُ اللَّهُ عَزَّ وَجَلَّ عَنْهَا قِيلَ: يَا رَسُولَ اللَّهِ! وَمَا حَقُّهَا؟ قَالَ: يَذْبَحُهَا فَيَأْكُلُهَا وَلَا يَقْطَعُ رَأْسَهَا يَرْمِي بِهَا
Maksudnya:

“Tidaklah seseorang membunuh burung pipit dan yang lebih besar daripadanya (burung tersebut) tanpa hak melainkan Allah SWT akan bertanya mengenainya. Ditanya: ‘Wahai Rasulullah! Apakah haknya?’ Baginda menjawab: ‘Haknya adalah menyembelihnya, kemudian memakannya. Dan tidak memotong kepalanya (membunuhnya), kemudian membuangnya.’”
Riwayat al-Nasa’i (4349)
Berbalik kepada soalan yang diajukan, secara umumnya kita turut dituntut untuk berlaku ihsan atau berbuat baik ketika hendak menyembelih haiwan. Dalam erti kata lain, mematikannya dengan cara yang terbaik iaitu dengan menggunakan pisau yang tajam, tidak memperlihatkannya ketika disembelih kepada haiwan yang lain, dan seumpamanya. Rasulullah SAW ada bersabda mengenai perkara ini:
إِنَّ اللَّهَ كَتَبَ الْإِحْسَانَ عَلَى كُلِّ شَيْءٍ، فَإِذَا قَتَلْتُمْ فَأَحْسِنُوا الْقِتْلَةَ، وَإِذَا ذَبَحْتُمْ فَأَحْسِنُوا الذَّبْحَ، وَلْيُحِدَّ أَحَدُكُمْ شَفْرَتَهُ، فَلْيُرِحْ ذَبِيحَتَهُ
Maksudnya:

“Sesungguhnya Allah telah mewajibkan berbuat baik kepada setiap sesuatu. Apabila kamu semua hendak mematikan (haiwan), matikanlah dengan cara yang terbaik. Apabila hendak menyembelih, sembelihlah dengan cara yang terbaik. Hendaklah kamu menajamkan pisau dan mengistirehatkan sembelihannya.”
Riwayat Muslim (1955)
Hadith ini secara jelas menunjukkan kepada kewajipan berlaku ihsan kepada setiap makhluk, termasuklah juga kepada haiwan kerana pada saat ia hendak disembelih pun, kita dituntut untuk berlaku ihsan kepada haiwan tersebut. (Lihat
Bahjah Qulub al-Abrar
, 1/127)
Selain itu, al-Nawawi juga ketika mensyarahkan hadith di atas menyebutkan bahawa haiwan sembelihan itu hendaklah direhatkan dengan cara menajamkan pisau dan menyegerakan proses sembelihannya. Begitu juga disunatkan untuk tidak menajamkan pisau di hadapan haiwan yang ingin disembelih dan tidak menyembelih haiwan dengan keberadaan haiwan yang lain. (Lihat
al-Minhaj Syarh Sahih Muslim
, 13/92)
Diriwayatkan daripada Abdullah bin ‘Abbas R.A, ketika mana Rasulullah SAW berjalan di hadapan seorang lelaki yang meletakkan kakinya di atas paha seekor kambing dan mengasah pisau di hadapannya. Lalu Baginda SAW bersabda:
أَتُرِيدُ أَنْ تُمِيتَهَا مَوْتَاتٌ هَلَّا حَدَّدْتَ شَفْرَتَكَ قَبْلَ أَنْ تُضْجِعَهَا
Maksudnya:

“Adakah kamu ingin mematikannya berkali-kali, tidakkah kamu menajamkan pisau sembelihan sebelum kamu membaringkannya (untuk sembelih)?”
Riwayat al-Hakim (7570)
Dalam menjawab persoalan ini, jelaslah bahawa syarak memerintahkan agar bersikap ihsan terhadap haiwan yang hendak disembelih dengan tidak menyeksanya dengan apa jua cara sama ada melalui pisau yang tumpul, atau mengasah pisau di hadapannya, atau menyembelihnya di hadapan haiwan yang lain dan seumpamanya. Islam tidak menetapkan kaedah khusus ataupun cara-cara tertentu berkenaan proses penyembelihannya, melainkan sembelihan yang dilakukan itu, mesti memenuhi syarat-syarat sembelihan yang telah ditetapkan bagi menjadikannya halal untuk dimakan seperti menyebut nama Allah ketika menyembelihnya, sembelihan menggunakan alatan yang tajam, dan lain-lain.
Jika haiwan-haiwan itu memenuhi syarat-syarat sembelihan, maka ia adalah sah dan halal untuk dimakan.
Berkenaan dengan hal ini juga, di sana terdapat kes yang hampir serupa dan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) telah memutuskan bahawa:
Kaedah
stunning
 jenis
Penetrative Captive Bolt
 dan
Non Penetrative Captive Bolt
 (
Mushroom Head Gun)
 adalah haram dan tidak dibenarkan kerana ia boleh menyebabkan kematian haiwan.
Hanya kaedah Kejutan Elektrik (
Electrical Stunning
) sahaja dibenarkan tertakluk kepada syarat-syarat berikut:
Stunner
 yang digunakan adalah jenis kejutan di kepala sahaja (
head only stunner
).
Kekuatan arus elektrik hendaklah dikawal (tidak boleh melebihi had yang ditetapkan) iaitu antara 0.75 empere untuk kambing, 2.0 ampere untuk lembu dan tempoh masa aliran elektrik ialah antara 3-6 saat; dan
Perlu dikawalselia oleh petugas Muslim yang bertauliah.
Kaedah
Waterbath Stunning
 untuk ayam dan itik (
poultry
) adalah diharuskan dengan syarat:
Kekuatan arus elektrik adalah dikawal supaya tidak mematikan haiwan; dan
Perlu dikawalselia oleh petugas Muslim yang bertauliah.
Penggunaan dadah dan karbon dioksida dalam prosedur sembelihan adalah diharuskan dengan syarat tidak menyeksa atau mematikan haiwan tersebut.
[1]
Oleh yang demikian,
kami berpendapat bahawa tidak mengapa menggunakan ubat penenang atau ubat tidur ke atas haiwan yang hendak disembelih sebelum menyembelihnya, dengan syarat ubat tersebut dosnya tidak menyebabkan haiwan tersebut terseksa mahupun mematikannya
. Hal ini kerana ubat tersebut hanya bertindak sebagai alat untuk melemahkannya, lalu memudahkan proses penyembelihan dilakukan dan bukannya mematikannya. Di samping itu, penggunaan dos yang betul memerlukan kepada pengawalseliaan petugas Muslim yang bertauliah.
Sekalipun begitu, tidak menggunakan ubat penenang atau apa-apa ubat ke atas haiwan sebelum disembelih adalah lebih baik. Sebaliknya, gunakanlah cara atau alternatif lain bagi mengekang pergerakan haiwan tersebut ketika hendak disembelih seperti penggunaan sangkar khas sembelihan mudah alih, ruangan sembelihan khusus di pusat penyembelihan dan seumpamanya.
Tidak dapat dinafikan, agama Islam menuntut umatnya untuk berbuat baik atau berlaku ihsan kepada haiwan dengan mematikannya dengan cara yang paling terbaik. Hal ini termasuklah cara memperebahkannya, memegangnya ketika sembelihan, menggunakan pisau yang tajam, tidak menyembelihnya di hadapan haiwan korban yang lain dan lain-lain. Pada masa yang sama, kami juga menyarankan orang-orang lama atau mereka yang berkemahiran dalam menguruskannya tampil memberi tunjuk ajar kepada orang-orang lain terutamanya yang masih baru sekali gus memandu mereka dalam menguruskan proses penyembelihan haiwan-haiwan korban, agar ia lebih efisien dan berkesan.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

http://e-smaf.islam.gov.my/e-smaf/index.php/main/mainv1/fatwa/pr/15293
. Diakses pada 6 Julai 2023.
Bertarikh: 10 Julai 2023 bersamaan 21 Zulhijjah 1444 H


#2183: Isu Lelongan Rumah oleh Pihak Bank

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya inginkan penjelasan berkaitan dengan pembelian rumah yang dilelong oleh pihak bank yang mana harganya lebih murah dan bidaan harga akan dilakukan sekiranya terdapat lebih daripada seorang yang berminat untuk membeli rumah tersebut. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Menurut Kamus Dewan Bahasa, lelong didefinisikan sebagai penjualan di hadapan khalayak ramai dengan harga beratas-atasan oleh pembeli-pembelinya.
Majlis Penasihat Syariah (MPS), dalam mesyuarat ke-10 pada 16–17 Oktober 1997, membincangkan kaedah bai` muzayadah dan telah memutuskan bahawa kaedah ini diharuskan menurut perspektif perundangan Islam. Dengan keputusan tersebut, kaedah ini boleh dijadikan sebagai satu rujukan untuk membentuk sesuatu instrumen dalam pasaran modal Islam di Malaysia. (Lihat
Keputusan Majlis Penasihat Syariah Suruhanjaya Sekuriti
, hlm. 32)
Kami nukilkan berkenaan dengan jual beli secara lelong atau
Bai’ Muzayadah
sebagaimana yang disebut dalam

Keputusan Majlis Penasihat Syariah Suruhanjaya Sekuriti

(hlm. 32-34) :
Bai` muzayadah
 merupakan tindakan penjual menawarkan barangan jualan di pasaran, kemudian diikuti permintaan beberapa orang pembeli yang berlumba-lumba menawarkan bayaran lebih tinggi. Proses ini berakhir dengan penjual menjual barangan tersebut kepada sesiapa yang menawarkan harga tertinggi. Dalam erti kata lain, jual beli ini adalah sama dengan jual beli secara lelong. Nama-nama lain bagi kaedah ini yang telah digunakan oleh fuqaha silam ialah
bai` fuqara’, bai` man kasadat bidha`atuhu,

 bai` mahawij
 dan
bai` mafalis.
 (Lihat
Mu`jam al-Mustalahat
, hlm. 245–246)
Konsep
bai` muzayadah
 adalah relevan dalam banyak isu pasaran modal Islam, khususnya yang berkaitan dengan tindakan peserta pasaran mengambil keuntungan hasil daripada perbezaan harga. Ia juga menjadi hujah untuk mengharuskan spekulasi, selagi ia tidak bercanggah dengan prinsip-prinsip Syariah.
Bai` muzayadah
 ialah bentuk jual beli yang telah wujud dan digunakan dalam sistem muamalat sejak sekian lama. Konsep jual beli ini menjadi topik perbahasan fuqaha silam dalam menentukan statusnya. Justeru, dalam menilai status jual beli ini dari sudut Syariah, pandangan fuqaha silam telah dikaji.
Terdapat nas berkenaan amalan mengharuskan
bai` muzayadah
, antaranya sebagaimana Imam al-Bukhari yang telah meletakkan satu topik khusus dengan tajuk بَابُ بَيْعِ المُزَايَدَةِ (Jual Beli Secara Lelongan/Bidaan) dan telah meriwayatkan pandangan `Ata’, katanya:
أَدْرَكْتُ النَّاسَ لَا يَرَوْنَ بَأْسًا بِبَيْعِ الْمَغَانِمِ فِيمَنْ يَزِيدُ
Maksudnya: Aku mendapati bahawa orang ramai berpandangan tidak mengapa menjual rampasan perang kepada orang yang dapat membayarnya dengan harga lebih.” (Lihat
Sahih al-Bukhari,
 2/753)
Imam al-Bukhari kemudiannya meriwayat hadith daripada Jabir bin Abdullah R.Anhuma:
 أَنَّ رَجُلًا أَعْتَقَ غُلاَمًا لَهُ عَنْ دُبُرٍ، فَاحْتَاجَ، فَأَخَذَهُ النَّبِيُّ صَلَّى اللهُ عَلَيْهِ وَسَلَّمَ، فَقَالَ: «مَنْ يَشْتَرِيهِ مِنِّي». فَاشْتَرَاهُ نُعَيْمُ بْنُ عَبْدِ اللَّهِ بِكَذَا وَكَذَا فَدَفَعَهُ إِلَيْهِ.
Maksudnya:
“Bahawa seorang lelaki membebaskan seorang hamba miliknya (dengan syarat) setelah dia meninggal dunia. Kemudian dia memerlukan wang, Nabi SAW mengambil hamba itu lalu bersabda: “Siapakah yang mahu membelinya (hamba ini) daripadaku?” Nu‘aim bin Abdullah membelinya dengan harga sekian dan sekian, Nabi SAW menyerahkan hamba itu kepadanya.”
Riwayat al-Bukhari (2141)
Selain itu, diriwayatkan daripada Anas R.A:
أَنَّ رَسُولَ اللهِ صَلَّى اللهُ عَلَيْهِ وَسَلَّمَ بَاعَ حِلْسًا وَقَدَحًا، وَقَالَ: مَنْ يَشْتَرِي هَذَا الْحِلْسَ وَالْقَدَحَ»؟ فَقَالَ رَجُلٌ: أَخَذْتُهُمَا بِدِرْهَمٍ، فَقَالَ النَّبِيُّ صَلَّى اللهُ عَلَيْهِ وَسَلَّمَ: مَنْ يَزِيدُ عَلَى دِرْهَمٍ؟ مَنْ يَزِيدُ عَلَى دِرْهَمٍ؟ فَأَعْطَاهُ رَجُلٌ دِرْهَمَيْنِ، فَبَاعَهُمَا مِنْهُ
Maksudnya:
 Sesungguhnya Nabi SAW menjual hamparan dan bekas air dengan bertanya: “Siapakah yang mahu membeli hamparan dan bekas air  ini?” Seseorang berkata: “Saya ingin membeli keduanya dengan harga satu dirham.” Nabi SAW bertanya lagi: Siapakah yang mahu menambah lebih daripada satu dirham?” Lalu seorang lelaku menyerahkan dua dirham kepada Rasulullah dan baginda pun menjual kedua benda itu kepadanya.
Riwayat al-Tirmizi (1218) dan al-Nasaie (4518)
Imam al-Tirmizi berkata selepasa meriwayatkan hadith ini: Hadith ini adalah hadith hasan, kami tidak mengetahui hadith ini kecuali daripada hadithal-Akhdar bin ‘Ajlan. Dan Abdullah Al-Hanafi, yang meriwayatkannya daripada Anas, adalah Abu Bakr Al-Hanafi. Pendapat ini diamalkan oleh sebahagian ulama’, mereka tidak melihat masalah dengan jualan bagi orang yang mengambil keuntungan dalam rampasan perang (
al-Ghanaim
) dan harta warisan (
al-Mawarith
). (Lihat
 Sunan al-Tirmizi
, 2/504)
Terdapat dua pandangan fuqaha dalam menentukan hukum
bai` muzayadah.
Sebahagian besar fuqaha silam berpandangan, ia diharuskan oleh syariah manakala sebilangan kecil pula tidak mengharuskannya. Sebab utama perbezaan pendapat tersebut ialah interpretasi terhadap hadith Nabi SAW yang melarang membuat tawaran pembelian atas pembelian orang lain (سَوْم عَلَى سَوْمِ أَخِيهِ –
saum `ala saum akhihi
). (Lihat
Bidayah al-Mujtahid
, 2/270–271).
Berikut merupakan pendapat berkenaan dengan
bai` muzayadah
:
Al-Kasani, salah seorang fuqaha Mazhab Hanafi, telah menyebut bahawa
bai` muzayadah
 tidaklah ditegah kerana Nabi SAW. sendiri mempraktikkannya. (Lihat
Bada’i` al-Sana’i`
, 5/232).
Ibnu Humam, juga salah seorang fuqaha Mazhab Hanafi, mengharuskan kaedah jual beli tersebut dengan alasan yang sama. (Lihat
Takmilah Fath al-Qadir
, 6/479)
Ibnu Juzay, salah seorang fuqaha Mazhab Maliki, mengharuskan kaedah ini kerana ia berbeza dengan jual beli
 saum ‘ala saum akhihi
yang ditegah, dan tidak wujud unsur tidak adil dalam memilih barangan. (Lihat
al-Qawanin al-Fiqhiyyah
, hlm. 175)
Ibnu Qudamah, salah seorang fuqaha Mazhab Hanbali, telah menyebut bai` muzayadah diharuskan secara ijma bersandarkan kepada amalan Nabi SAW. (Lihat
al-Mughni
, 4/302.)
Selain itu, keputusan
 Majma’ al-Fiqh al-Islami
 pada sidangnya yang kedelapan di Bandar Seri Begawan, Brunei Darussalam dari 1-7 Muharram 1414 H bersamaan 21-27 Jun 1993, telah memutuskan:
Akad Muzayadah
 ialah akad jual beli yang bergantung pada undangan atau penulisan bagi mereka yang ingin menyertai lelongan dan dilakukan dengan persetujuan penjual.
Akad Muzayadah
 terbahagi kepada beberapa jenis bergantung kepada tujuannya, seperti penjualan dan sewa, dan tergantung pada sifatnya, dan bersifat pilihan seperti lelongan biasa antara individu, atau wajib seperti lelongan yang diwajibkan oleh pengadilan, dan diperlukan secara umum dan khusus, serta lembaga pemerintah dan individu.
Prosedur yang digunakan dalam perjanjian lelongan, baik secara tertulis, penetapan, dan aturan pihak pengurusan atau undang-undang, tidak boleh bertentangan dengan ketentuan syariat Islam.
Permintaan jaminan daripada mereka yang ingin menyertai dalam lelongan adalah sah secara syarak, dan setiap peserta yang tidak memenangkan tawaran harus mengembalikan jaminan kepadanya, dan jaminan kewangan dikira dari harga kepada pemenang transaksi.
Tidak ada masalah dalam syarak dalam mengutip kos pendaftaran – iaitu nilai buku persyaratan, dengan batas yang tidak melebihi nilai sebenarnya – kerana ia dianggap sebagai harga.
Penipuan adalah haram, dan beberapa bentuk penipuan antara lain:
Menaikkan harga barang bagi mereka yang tidak berniat membelinya untuk menggoda pembeli dengan kenaikan harga.
Berpura-pura menyukai barang dan mengaku memiliki pengetahuan tentangnya bagi mereka yang tidak berniat membeli, lalu memuji barang tersebut untuk mendorong pembeli menaikkan harganya.
Pemilik barang, atau agen, membuat dakwaan palsu bahawa harga tertentu telah dibayarkan atas barang tersebut untuk menipu para penawar.
Dalam bentuk moden penipuan, penggunaan media pendengaran, visual, dan tulisan yang mencantumkan deskripsi yang tinggi yang tidak mewakili kenyataan atau menaikkan harga untuk menggoda pembeli dan mempengaruhinya untuk melakukan transaksi.
Kesimpulan
Sebagai kesimpulan, kami katakan bahawa jual beli secara lelongan adalah diharuskan sebagaimana perbahasan di atas.
Namun begitu, isu lelongan rumah ini perlu diteliti dengan baik, kerana kadang-kadang ia boleh menyebabkan kerugian kepada pemilik rumah sehingga menyebabkan mereka terpaksa lari dan hilang tempat tinggal. Hal ini kerana rumah yang bakal dilelong oleh bank memberikan beberapa kesan yang buruk, antaranya:
Pemilik rumah tidak dapat mengawal harga rumahnya kerana ia dikawal sepenuhnya oleh bank dan boleh jadi harga lelongan itu dibawah pasaran sebenar.
Berkemungkinan harga bidaan rumah itu tidak tinggi dan menyebabkan pemilik rumah akan rugi.
Kos sampingan untuk lelong rumah juga tinggi seperti kos guaman dan seumpamanya.
Harga rumah yang dilelong itu turun dengan banyak  sekiranya harga lelongan tidak mendapat sambutan.
Pemilik rumah ada kemungkinan untuk diisytihar muflis, sekiranya rumah itu dijual dengan harga yang rendah yang tidak cukup untuk menampung hutang pemilik rumah.
Justeru, dalam hal ini, kami mencadangkan supaya pihak yang terlibat boleh merujuk dan mendapatkan nasihat daripada Agensi Kaunseling dan Pengurusan Kredit (AKPK) bagi menyelesaikan isu hutang rumah ini supaya rumahnya tidak dilelong. AKPK ini ialah sebuah agensi di bawah Bank Negara Malaysia bagi membantu individu mengendalikan situasi kewangan mereka dan mencapai ketenangan minda hasil daripada penggunaan kredit secara bijak. Aktiviti utama agensi ini ialah: Pendidikan Kewangan, Kaunseling Kewangan dan Program Pengurusan Kredit.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 10 Julai 2023 bersamaan 21 Zulhijjah 1444 H


#2184: Imam al-Laith dan Nasihatnya kepada Khalifah Harun al-Rasyid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya pernah dengar al-Laith pernah menasihatkan kepada Khalifah Harun al-Rasyid. Boleh ustaz terangkan siapa itu al-Laith dan apa nasihatnya serta komentar?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Firman Allah SWT:
مِّنَ الْمُؤْمِنِينَ رِجَالٌ صَدَقُوا مَا عَاهَدُوا اللَّهَ عَلَيْهِ ۖ فَمِنْهُم مَّن قَضَىٰ نَحْبَهُ وَمِنْهُم مَّن يَنتَظِرُ ۖ وَمَا بَدَّلُوا تَبْدِيلًا
Maksudnya: “
Di antara orang-orang yang beriman itu, ada yang bersikap benar menunaikan apa yang telah dijanjikannya kepada Allah (untuk berjuang membela Islam); maka di antara mereka ada yang telah selesai menjalankan janjinya itu (lalu gugur syahid), dan di antaranya ada yang menunggu giliran; dan mereka pula tidak mengubah (apa yang mereka janjikan itu) sedikitpun.
”
Surah al-Ahzab (23)
Imam al-Tabari berkata: Maksud ayat ini adalah, di antara orang-orang beriman kepada Allah dan Rasul-Nya, terdapat orang-orang yang menepati janjinya kepada Allah, iaitu sabar terhadap pelbagai kesusahan dan mudharat. Antara mereka ada yang menyelesaikan pekerjaan yang dijanjikannya kepada Allah dan diwajibkannya kepada dirinya sendiri bagi Allah, sehingga sebahagian dari mereka mati syahid dalam Perang Badar, sebahagian mati syahid dalam perang Uhud, dan sebahagian lagi mati syahid di tempat lain. Tetapi, di antara mereka ada yang menanti qadha dan penyelesaian dari Allah sebagaimana di antara mereka ada yang ditetapkan memenuhi janji kepada Allah, serta memperoleh pertolongan dari Allah dan kemenangan atas musuhnya. (Lihat
Jami’ al-Bayan,
21/50)
Imam Al-Laith bin Sa’d lahir pada tahun 94 H dan meninggal dunia pada tahun 175 H. Beliau ialah Syeikh al-Islam al-Imam al-Hafiz al-’Alim Abu al-Harith al-Laith bin Sa’d bin ‘Abd al-Rahman al-Fahmi al-Qalqasyandi. Beliau hidup sezaman dengan Imam Abu Hanifah dan Imam Malik. Beliau termasuk dalam kalangan imam fiqh dan mujtahid besar pada zamannya. Hanya sahaja mazhab Imam al-Laith tidak dapat bertahan sehingga sekarang. Imam al-Syafi’i berkata, “Imam al-Laith dalam hal fiqh melebihi Imam Malik.” Namun sayangnya, murid-muridnya tidak berjaya meneruskan ilmu dan mazhab guru mereka. Beliau terkenal dengan sifat pemurah dan sering berinfaq dalam jumlah yang banyak kepada golongan fakir miskin dan yang memerlukan. Al-Laith pernah berguru dengan Ibn Abi Mulaikah.
Selain seorang ulama besar, Imam al-Laith adalah seorang tokoh perniagaan yang berjaya dan pemurah. Pendapatan Imam al-Laith bin Sa’ad hasil daripada perusahaannya setiap tahun tidak kurang daripada 80,000 dinar. Namun, beliau tidak pernah membayar zakat yang telah Allah SWT wajibkan walaupun hanya satu dirham. Ini kerana, pada setiap tahun, disebabkan beliau begitu banyak bersedekah dan berinfak di jalan Allah SWT, hartanya dan untung perniagaannya hampir habis dan tidak pernah mencapai nisab untuk dizakatkan. (Lihat
Tarikh Dimasyq
, 50/377,
Tarikh Baghdad
, 14/524,
Hilyah al-Auliya’,
 7/319 dan
Siyar A’lam al-Nubala
, 7/213).
Imam Al-Laith bin Sa’d, seorang ulama’ besar Mesir telah menemui Harun Al-Rasyid lalu baginda bertanya kepadanya: “Bagaimanakah cara memperbaiki negerimu?” Al-Laith menjawab: “Wahai Amirul Mukminin. Cara memperbaiki negeri kita adalah ibarat pengaliran air Sungai Nil. Kebaikan unsan aliran hulu sungai adalah bermakna memperbaiki pemerintahan kerana dari hulu sungailah datangnya kekeruhan, sekiranya hulu sungai jernih, jernihlah air yang mengalir daripadanya
Al-Rasyid berkata: “Benarlah engkau wahai Abu Al- Haris” (Lihat Hilyah al-Awliya, 7/322)
Demikianlah cara dan sikap ulama’ zaman lalu menghadapi pemerintahan yang mengandungi pengajaran dan contoh teladan yang baik.
Aku berkata: Untuk menghadapi pemerintah, mestilah tahan menerima segala akibat dan risikonya. Mungkin pada mulanya dibuat dengan niat baik, kemudian sikap itu berubah kerana memuliakan pemerintah dan mengharapkan sesuatu dari mereka. Akhirnya orang alim yang berkenaan tidak dapat menahan dirinya daripada menyanjung dan mengampu mereka, mendiamkan diri dan tidak mahu mengkritik mereka
Sebab itulah Imam Sufian al-Thauri berkata: “Aku tidak takut dari gangguan (penghina) mereka kepadaku, tetapi aku takut dari kurniaan mereka lalu hatiku condong kepada mereka. (Lihat
Talbis al-Iblis
, hlm.122)
Tetapi sekiranya orang alim itu mengetahui kedudukan dirinya, kekuatan imannya, kepercayaan kepada dirinya dan syari’at memerlukannya maju ke depan menemui pemerintah, malah kita berpendapat bahawa tidak ada halangan untuk menemui pemerintah. Kerana ulama’ kita di zaman yang lalu telah datang menemui pemerintah dengan niat baik ini. (Lihat
 Islam Di Antara Ulama dan Pemerintah
, hlm. 291)
Semoga Allah SWT menajdikan kita sentiasa berpaut dengan kebenaran serta mengamalkan sifat saling nasihat-menasihati. Kami akhiri dengan doa:
اللَّهُمَّ رَبَّ جِبْرِيلَ، وَمِيكَائِيلَ، وَإِسْرَائِيلَ، فَاطِرَ السَّمَاوَاتِ وَالْأَرْضِ ، عَالَمَ الْغَيْبِ وَالشَّهَادَةِ، أَنْتَ تَحْكُمُ بَيْنَ عِبَادِكَ فِيمَا كَانُوا فِيهِ يَخْتَلِفُونَ، اهْدِنَا لَمَا اخْتُلِفَ فِيهِ مِنَ الْحَقِّ بِإِذْنِكَ، إِنَّكَ تَهْدِي مَنْ تَشَاءُ إِلَى صِرَاطٍ مُسْتَقِيمٍ.
Maksudnya:
“Ya Allah, Tuhan Jibril, Mikail, dan Israfil. Yang Menciptakan langit dan bumi, Yang Maha Mengetahui yang ghaib mahupun yang kelihatan. Engkaulah yang Menghakimi hamba-hamba-Mu di dalam apa yang mereka perselisihkan. Tunjukkanlah kami dengan izin-Mu kepada kebenaran di dalam apa yang diperselisihkan. Sesungguhnya Engkau memberi petunjuk ke arah Sirat al-Mustaqim kepada sesiapa yang Engkau Kehendaki.”
Bertarikh: 10 Julai 2023 bersamaan 21 Zulhijjah 1444 H


#2185: Maksud al-Tahlukah (التَّهْلُكَة)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Boleh tafsirkan apa makna
al-Tahlukah
 berdasarkan ayat 195 surah al-Baqarah?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Firman Allah SWT:
وَأَنفِقُوا فِي سَبِيلِ اللَّهِ وَلَا تُلْقُوا بِأَيْدِيكُمْ إِلَى التَّهْلُكَةِ ۛ وَأَحْسِنُوا ۛ إِنَّ اللَّهَ يُحِبُّ الْمُحْسِنِينَ
Maksudnya: “
Dan belanjakanlah (apa yang ada pada kamu) kerana (menegakkan) ugama Allah, dan janganlah kamu sengaja mencampakkan diri kamu ke dalam bahaya kebinasaan (dengan bersikap bakhil); dan baikilah (dengan sebaik-baiknya segala usaha dan) perbuatan kamu; kerana sesungguhnya Allah mengasihi orang-orang yang berusaha memperbaiki amalannya.
”
Surah al-Baqarah (195)
Imam al-Tabari menyatakan di dalam tafsirnya bahawa
al-Tahlukah
 dan kebinasaan adalah satu makna. Asalnya kebinasaan itu bermakna kehilangan iaitu kembalinya sesuatu itu sehingga tidak diketahui di manakah ia. (Lihat
Jami’ al-Bayan,
2/206)
Imam al-Razi menyebut di dalam tafsirnya, dinukilkan dari Abu ‘Ubaid dan al-Zujaj bahawa
al-Tahlukah
 (التَّهْلُكَةِ) itu adalah kebinasaan. (Lihat
al-Tafsir al-Kabir,
1/2600)
Imam al-Baghawi menyatakan, menurut satu pandangan lafaz ‘التَّهْلُكَةُ’ ini adalah termasuk setiap perkara yang membawa kepada kerosakan, serta larangan supaya jangan melakukan perkara tersebut. Selain itu, ‘التَّهْلُكَةُ’ juga merupakan sesuatu perkara yang perlu diwaspadai dan berhati-hati daripadanya. (Lihat
Tafsir al-Baghawi
, 1/215)
Syeikh al-Sa’di menyebut ‘التَّهْلُكَةُ’ merupakan perbuatan yang menyebabkan terjadinya kerosakan pada jasad atau ruh. Oleh itu, ia termasuk dalam pelbagai perkara, antaranya adalah menjadikan sesuatu perkara sebagai masalah atau kesusahan. (Lihat
Tafsir al-Sa’di
, 1/90)
Secara ringkasnya, ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan. (Lihat
Zubdah al-Tafasir min Fath al-Qadir
, hlm. 38)
Adapun tafsir ayat yang mulia ini, sesungguhnya setelah Allah SWT memfardhukan jihad di jalanNya, mewajibkan penyebaran agama-Nya dengan melakukan pembukaan (penaklukan), ia disusuli dengan kewajipan berinfaq di jalan-Nya. Kewajipan infaq ini dianggap sebahagian dari amalan dan prinsip-prinsipnya yang asasi. Maka jihad itu ialah memerangi musuh-musuh. Begitu juga infaq, ia digolongkan dalam jihad. Firman Allah Ta’ala:
انفِرُوا خِفَافًا وَثِقَالًا وَجَاهِدُوا بِأَمْوَالِكُمْ وَأَنفُسِكُمْ فِي سَبِيلِ اللَّهِ
Maksudnya:
“Berangkatlah kamu baik dalam keadaan merasa ringan ataupun merasa berat dan berjihadlah dengan harta dan dirimu di jalan Allah.”

Surah al-Taubah (41)
Jadi ayat ini khusus untuk membelanjakan harta di jalan Allah dan untuk jihad.
Tersebut di dalam tafsir Ibn Kathir tatkala dia mentafsirkan ayat ini, telah berkata Bukhari dan menyebutkan yang : وَأَنفِقُوا فِي سَبِيلِ اللهِ وَلا تُلْقُوا بِأَيْدِيكُمْ إلى التهلكة ” : “Sanadnya bermaksud, “Dan belanjakanlah hartamu pada jalan Allah SWT dan janganlah kamu menjatuhkan diri kamu di dalam kebinasaan). Diturunkan berhubung dengan masalah membelanjakan harta pada jalan Allah SWT.”
Seterusnya dia menyebutkan: Telah berkata seorang lelaki kepada Al Barra’ bin ‘Azib (sahabat yang mulia RA): “Sekiranya aku menyerang batas musuh berseorangan lalu mereka membunuhku adakah aku menjatuhkan diriku di dalam kebinasaan? Dia berkata: Tidak.” Allah SWT berfirman kepada Rasul-Nya:
 فَقَاتِلْ فِي سَبِيلِ اللَّهِ لَا تُكَلَّفُ إِلَّا نَفْسَكَ
Mkasudnya:
“Maka berperanglah kamu pada jalan Allah, tidaklah kamu dibebani melainkan dengan kewajipan kamu sendiri.”

Surah al- Nisa’ (84)
Ayat ini diturunkan berhubung dengan masalah infaq.
Tersebut di dalam tafsir Al-Razi tatkala mentafsirkan ayat ini: “Jika mereka meninggalkan jihad, bermakna mereka mendedahkan diri mereka kepada kebinasaan iaitu azab neraka. Lalu dia mendorong mereka berjihad dan berpegang teguh dengan jihad.” Sebagaimana firman Allah SWT:
لِّيَهْلِكَ مَنْ هَلَكَ عَن بَيِّنَةٍ
Maksudnya:
“laitu agar orang yang binasa itu binasanya dengan keterangan yang nyata.”

Surah al-Anfal (42)
Jadi ayat di atas tadi menerangkan ini dengan nyata, bahawa ayat ini diturunkan berhubung dengan masalah menyeru manusia berbelanja pada jalan Allah SWT dan pada jihad. Orang yang tidak berbuat demikian, merekalah yang mendedahkan diri kepada kebinasaan dunia dan akhirat. Kebinasaan dunia berupa kerugian kerana dikalahkan musuh sebab meninggalkan jihad. Bersesuaian dengan sabda Nabi Muhammad SAW:
مَا تَرَكَ قَوْمٌ الْجِهَادَ إِلَّا عَمَّهُمُ اللَّهُ بِالْعَذَابِ
Maksudnya:
“Tidak ada satu kaum yang meninggalkan jihad melainkan Allah pasti akan menimpakan azab secara umum dan merata kepada mereka.”
Riwayat al-Tabarani dalam al-Mu’jam al-Ausat (3839)
Manakala kebinasaan di akhirat merupakan azab Allah SWT pada hari kiamat, dimurkai Allah SWT dan jauh dari rahmat-Nya kerana tidak melakukan apa yang diperintah kepadanya dan melepaskan kewajipannya. Ya, yang menerangkan demikian ialah apa yang disebut di dalam sebab turunnya ayat yang mulia ini (sebab nuzulnya).
Telah diriwayatkan oleh Abu Daud, Al-Tirmizi, Al- Nasa’i, Abdu bin Hamid di dalam tafsirnya, Ibn Jarir. Ibn Marwadih, Al-Hafiz bin Ya’la di dalam sanadnya. Ibn Hibban di dalam sahihnya dan Al-Hakim di dalam mustadraknya mereka itu semua adalah Imam-Imam Hadith (perawi-perawi hadith) dari Yazid bin Abi Habib dari Aslam bin ‘Imran, dia berkata:
“Seorang lelaki dari Muhajirin telah terdorong untuk ke Konstantinople (ibu negara Romawi Timur) dan memasuki barisan musuh sehingga dia berjaya memecahkan barisan musuh dan Abu Ayub Al-Ansari sahabat besar juga ada bersama kami. Orang ramai berkata: “Dia menjatuhkan dirinya kepada kebinasaan.”
Maka berkatalah Abu Ayub: “Kamilah yang lebih mengetahui maksud ayat ini, kerana ayat ini diturunkan kepada kami. Kami bersahabat dengan Rasulullah SAW dan kami berperang bersama baginda di segenap medan peperangan dan beroleh kemenangan. Tatkala Islam tersebar dan telah menang, kami berkumpul dengan golongan Ansar untuk berkasih sayang lalu kami berkata: Allah SWT telah memuliakan kita dengan persahabatan dengan Nabi-Nya dan dengan pertolongan-Nya, sehingga Islam telah berkembang dan bertambah ramai pemeluknya, mereka mengutamakan Rasulullah SAW lebih dari ahli kami, harta dan anak-anak kami. Apabila peperangan telah selesai dan kami sepatutnya kembali kepada isteri dan anak- anak kami lalu kami tinggal di rumah bersama mereka.” Maka turunlah ayat ini:
وَأَنفِقُوا فِي سَبِيلِ اللَّهِ وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
“Dan belanjakanlah (harta bendamu) di jalan Allah SWT, dan janganlah kamu menjatuhkan dirimu sendiri ke dalam kebinasaan.”
Surah al-Baqarah (195)
Jadi kebinasaan di sini bermaksud kita duduk diam di sisi ahli keluarga, harta dan meninggalkan jihad.
Tatkala mentafsirkan ayat ini, Al-Imam Al-Razi juga berkata: Telah diriwayatkan bahawa suatu kaum mengepung satu kubu lalu berperang dengan seorang lelaki hingga dia terbunuh. Maka dikatakan: “Dia telah mencampakkan dirinya di dalam kebinasaan. “Maka berita yang demikian telah sampai kepada Saidina Umar bin Al-Khattab RA lalu dia berkata Mereka berdusta. Tidakkah Allah SWT berfirman:
 وَمِنَ النَّاسِ مَن يَشْرِي نَفْسَهُ ابْتِغَاءَ مَرْضَاتِ اللَّهِ
Maksudnya:
“Dan di antara manusia ada orang yang mengorbankan dirinys kerana mencari keredhaan Allah.”
Surah al-Baqarah (207)
Syeikh Abdul Aziz al-Badri berkata, “Tidak perlulah dituliskan di sini semua pendapat pendapat mufassir dan ulama’ dalam mentafsirkan ayat yang mulia ini. Jelaslah bahawa semua pendapat mereka tidak terkeluar dari pengertian dan tafsir yang telah kita tunjukkan tadi. Banyak ayat-ayat Allah SWT dan hadith-hadith Rasulullah SAW yang menyeru kepada jihad yang terbahagi kepada dua bahagiannya iaitu berjihad qital (peperangan dan jihad dengan harta pada jalan Allah SWT, menentang golongan yang zalim, menegur pihak yang berkuasa, menyuruh manusia berbuat baik dan melarang mereka dari kemungkaran dan kejahatan.
Terdapat perintah Allah SWT dan Rasul-Nya supaya sentiasa bersabar di dalam segala gangguan dan penindasan yang mungkin menimpa pendukung dakwah. Kesabaran perkara yang paling mulia dari segala perkara yang dimuliakan oleh Allah SWT Inilah sifat yang diwajibkan kepada hamba-hamba-Nya khususnya umat Islam dengan ulama’nya dipandang sebagai pemimpin-pemimpin mereka. Ayat-ayat dan hadith-hadith mulia ini menegaskan bahawa sikap mendiamkan diri dari menjalankan tugas yang paling mulia itu, itulah yang menyebabkan kebinasaan.
Pembaca yang mulia akan mendapati beberapa gambaran dari peristiwa, sikap dan pendirian yang ditunjukkan oleh ulama’ salafus saleh dalam menghadapi pemerintah mereka. Dengan pendirian itu melahirkan kemuliaan Islam dan kekuatan iman. Mereka juga menetapkan bahawa mereka adalah ulama’ yang sebenar-benarnya dan lelaki yang sejati lagi bertekad teguh tidak takutkan terkaman seorang hakim (penguasa) dan tidak gentar terhadap ancaman seorang sultan. Mereka tidak takutkan kekuatan angkatan tentera, kegelapan penjara atau kem-kem tahanan.” (Lihat
 Islam Di Antara Ulama dan Pemerintah
, hlm. 144-150)
Marilah sama-sama kita beriltizam dengan agama Allah SWT dan mematuhi segala titah perintah-Nya. Kita munajat agar kita sentiasa dikurniakan ketetapan hati dan jiwa.
يَا مُقَلِّبَ الْقُلُوبِ، ثَبِّتْ قُلُوْبَنَا عَلَى دِينِكَ
Maksudnya:

“Wahai Tuhan yang membolak-balikkan hati, tetapkanlah hati kami di atas agama-Mu.”
Bertarikh: 10 Julai 2023 bersamaan 21 Zulhijjah 1444 H


#2186: Nasihat Salman RA Kepada Saidina Umar RA

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya terbaca kisah Saidina Umar RA pernah ditegur oleh sahabat bernama Salman al-Farisi, bagaimana kisahnya?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Allah SWT berfirman:
إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ
Maksudnya: “
Kecuali orang-orang yang beriman dan beramal soleh, dan mereka pula berpesan-pesan dengan kebenaran serta berpesan-pesan dengan sabar.
”
Surah al-Asr (3)
Salman Al-Farisi merupakan salah seorang sahabat Rasulullah SAW. Lahir pada abad ke-7 di sebuah kampung bernama Jayyan. Beliau berasal dari negeri Parsi. Pernah di masa hidupnya, Salman telah diberi jawatan sebagai Gabenor di salah sebuah jajahan takluk Islam. Namun demikian kedudukannya itu tidak sedikit pun mengubah keperibadiannya yang penyantun, rendah diri, serta zuhud terhadap kemewahan dunia.
Salman dikatakan lahir pada abad ke-7 di sebuah kampung bernama Jayyan yang terletak di Isfahan, Parsi. Ulama’ sejarah telah khilaf berkenaan tahun kewafatan Salman Al-Farisi iaitu pada tahun ke 33 atau 36 atau 37 Hijrah di Madain, semasa pemerintahan Khalifah Uthman bin Affan. Berkenaan dengan usianya ketika wafat juga menjadi khilaf di kalangan ulama’. Ada yang menyatakan usianya 80 tahun lebih. Terdapat pendapat yang gharib (ganjil) usianya adalah 350 tahun, ini pendapat al- ‘Abbas ibn Yazid al-Bahrani dan ada yang menyatakan usianya 250 tahun. Imam al-Zahabi mentarjihkan usianya sekitar 80 tahun lebih dan meninggal dunia pada zaman pemerintahan Uthman 36 Hijrah di al-Madain.
Khalifah Umar dan Salman al-Farisi
Di antara sejumlah rampasan perang yang telah diperolehi oleh tentera Islam ialah kain dari Yaman. Amirul mukminin Umar RA membahagi-bahagikan rampasan ini dengan adil, sementara beliau sendiri mendapat sebahagian daripadanya. Abdullah bin Umar juga mendapat bahagian yang seperti yang diperolehi oleh umat Islam yang lain. Oleh kerana Saidina Umar berperawakan tinggi, lalu beliau meminta bahagian anaknya Abdullah bin Umar untuk dibuat pakaian yang mencukupi baginya.
Semasa beliau berpidato di hadapan manusia, beliau memakai pakaian yang dibuat dari kain tersebut itu lalu beliau berkata setelah memuji Allah SWT dan berselawat kepada Rasulullah SAW:
“Wahai sekalian manusia dengarlah dan taatlah…”
Serta-merta Salman Al-Farisi berdiri dan memotong ucapannya untuk mengoreksinya lantas berkata kepada beliau:
 “Kami tidak akan mendengar dan taat kepadamu.”
 Dengan hairan Saidina Umar bertanya:
 “Kenapa?”
Salman berkata:
“Dari manakah engkau mendapat baju ini padahal engkau hanya mendapat satu potong kain sahaja, sedangkan engkau seorang lelaki yang tinggi (yang memerlukan dua potong kain – pent.).”
Saidina Umar berkata:
 “Jangan gopoh
.” Lalu beliau memanggil puteranya:
 “Wahai Abdullah.”
 Maka tidak ada orang menjawabnya.
Lalu dia berkata: “
Wahai Abdullah bin Umar”. Lalu dia menjawab: “Inilah aku wahai amirul mukminin.”
Saidina Umar berkata: “Kerana Allah SWT jawablah dan hal baju yang aku pakai ini adalah kainmu?” Lalu dia berkata “Allahuma. Ya.” Salman pun berkata: “Sekarang suruhish supaya kami dengar dan taat.” (Lihat
‘Uyun al-Akhbar
, 1/55)
Jika seorang berkata, itulah Umar, maka dialah yang tiada tandingannya dan Salman pula, maka dialah sahabat yang mulia yang telah kami perkatakan.
Semoga Allah SWT merahmati kedua-dua sahabat ini yang sentiasa ingin menegakkan kebenaran dan menjarak daripada sebarang bentuk kezaliman. Marilah sama-sama kita berdoa:
رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ وَلَا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَءُوفٌ رَّحِيمٌ
Maksudnya: “
“Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu.
”
Surah al-Hasyr (10)
Bertarikh: 10 Julai 2023 bersamaan 21 Zulhijjah 1444 H


#2187: Hatit Menasihati Hajjaj bin Yusuf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Benarkah terdapat seorang alim bernama Hatit (حطيط) menasihatkan Hajjaj bin Yusuf al-Thaqafi?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Firman Allah SWT:
مِّنَ الْمُؤْمِنِينَ رِجَالٌ صَدَقُوا مَا عَاهَدُوا اللَّهَ عَلَيْهِ ۖ فَمِنْهُم مَّن قَضَىٰ نَحْبَهُ وَمِنْهُم مَّن يَنتَظِرُ ۖ وَمَا بَدَّلُوا تَبْدِيلًا
Maksudnya: “
Di antara orang-orang yang beriman itu, ada yang bersikap benar menunaikan apa yang telah dijanjikannya kepada Allah (untuk berjuang membela Islam); maka di antara mereka ada yang telah selesai menjalankan janjinya itu (lalu gugur syahid), dan di antaranya ada yang menunggu giliran; dan mereka pula tidak mengubah (apa yang mereka janjikan itu) sedikitpun.
”
Surah al-Ahzab (23)
Seorang alim yang muda yang bernama Hatit al-Zayyat, telah dibawa kepada Al-Hajjaj (panglima agung kerajaan Umaiyah yang zalim dan kejam). Semasa beliau masuk menghadap kepadanya. Al-Hajjaj bertanya: “Engkau Hatit?” “Ya.” Jawab Hatit dan terus berkata: “Tanyalah apa yang kamu suka kerana aku telah berjanji kepada Allah SWT di maqam ini di atas tiga perkara: Apabila aku disoal, aku bercakap benar, apabila aku diuji aku bersabar dan apabila aku diberi kesihatan dan kelapangan, aku bersyukur.”
“Bagaimana pendapat engkau terhadap aku?” Tanya Al Hajjaj. Hatit menjawab: “Aku berpendapat bahawa engkau adalah dari musuh-musuh Allah SWT di bumi ini. Engkau bangga kerana mencabul kehormatan dan membunuh orang.”
Al-Hajjaj bertanya lagi: “Apakah pula pendapatmu mengenai amirul mukminin Abdul Malik bin Marwan?” Hatit menjawab: “Dosanya lebih besar daripadamu kerana engkau hanyalah melakukan satu kesalahan dari berbagai kesalahannya.”
Selepas itu Al-Hajjaj memerintahkan supaya Hatit diseksa. Tubuhnya ditikam-tikam dengan buluh runcing kemudian dagingnya dicucuk lalu diikat dengan tali. Mereka mencungkil dan melapah dagingnya tanpa mendengar apa yang diucapkan oleh Hatit. Setelah diberitahu oleh al-Hajjaj bahawa Hatit sudah berada di ambang kematiannya, al-Hajjaj berkata: Keluarkanlah dia, dan campakkan dia ke pasar.”
Jaafar berkata: (perawi kisah ini): Maka aku mendatanginya bersama seorang sahabatnya lalu kami bertanya kepadanya: “Hai Hatit, apakah yang kau mahu? “Seteguk air. “Jawabnya. Mereka pun memberi air kepadanya. Lalu dia mati syahid, padahal beliau baharu berumur lapan belas tahun. Semoga Allah SWT memberi rahmat bahagia kepadanya,
Mati syahid pada jalan Allah SWT telah dicapai oleh Hatit. Inilah kezaliman di antara berbagai kezaliman yang telah dibuat oleh Al-Hajjaj. Dia menanggung sendiri dosa dan azabnya pada hari berhimpunnya orang-orang yang bersengketa di hadapan Raja Yang Maha Kuasa dan Yang Maha Adil. (Lihat
 Islam Di Antara Ulama dan Pemerintah
, hlm. 184-185)
Ini mengingatkan kita betapa mereka menegakkan kebenaran walaupun berada dalam keadaan yang amat tertekan. Sekali pun mereka diseksa mereka tetap berprinsip dan meyakini janji Allah SWT. Golongan seperti inilah yang telah dinyatakan oleh Allah SWT:
وَمَا نَقَمُوا مِنْهُمْ إِلَّا أَن يُؤْمِنُوا بِاللَّهِ الْعَزِيزِ الْحَمِيدِ
Maksudnya: “
Dan mereka tidak marah dan menyeksakan orang-orang yang beriman itu melainkan kerana orang-orang itu beriman kepada Allah Yang Maha Kuasa, lagi Maha Terpuji!
”
Surah al-Buruj (8)
Kami akhiri dengan doa:
اللَّهُمَّ اجْعَل وِلَايَتَنَا فِيْمَنْ خَافَكَ وَاتَّقَاكَ يَا رَبَّ الْعَالَمِين
Maksudnya:
“Ya Allah! Jadikanlah kuasa wilayah kami pada orang yang takut kepada-Mu dan bertakwa kepada-Mu, wahai Tuhan yang memelihara dan mentadbirkan sekalian alam.”
 (Lihat
Nafahat al-Minbar al-Makki
, 1/137)
Bertarikh: 10 Julai 2023 bersamaan 21 Zulhijjah 1444 H